text:
नवका- पुरनका लेख सर्च करु...
दरभंगा मे 360 एचआईवी पॉजिटिव मरीज
दरभंगा मे एचआईवी मरीज के संख्या बढ़ि रहल अछि. एहि साल अक्तूबर तक करीब सोलह सय लोक एचआईवी जांच के लेल अएलाह जेहि मे सं 360 लोक मे एचआईवी पॉजिटिव पाएल गेल. ई आंकड़ा एकदम चौंकाबय वाला अछि. दरभंगा के बिहार एड्स नियंत्रण समिति के स्वैच्छिक परामर्श आओर जांच केंद्र मे पहिने साल मे तीस...चालीस टा मरीज आबय छल . मुदा एहि बेर जांच कराबय वाला लोक के संख्या काफी बढ़ि गेल अछि. सरकार के एहि लेल इलाका मे जोर- शोर सं जागरूकता अभियान चलाबय के जरूरत अछि. ई रोग ओना त गलत संसर्ग के कारण होएत अछि मुदा कई बेर गलत ढंग सं खून चढ़ा देल गेला सं सेहो भS जाएत अछि. कई बेर खून के जरूरत भेलाह पर ठीक सं जांच कएला के बगैर मरीज के एचआईवी संक्रमित खून चढ़ा देल जाएत अछि. एहि के लेल सरकार के ब्लड बैंक पर लगाम सेहो लगाबय पड़त आओर जांच प्रक्रिया के सख्त करय पड़त. कई बेर त एकहिं सीरिंज... निडिल सं कइटा मरीज के खून चढ़ा देल जाइत अछि. मरीज के खुद सावधानी सेहो बरतबाक चाही.
सदस्यता लें टिप्पणियाँ भेजें (Atom)


c: text/html

text:
मैथिली किस्सा – गोनू झा रहथि सतर्क आ बुद्धिमान लोक छलाह। अपन बुद्धिमत्ता आ विद्वताक बल पर ओ सदैव मिथिलाक राजदरवार में आदर पाबथि आ यदा-कदा इनाम सेहो। एक बेर गोनू झा बांगक खेती नीक जकाँ कयने रहथि। उपजा सेहो नीक भेलनि। ओकरा बेचि नीक पाइ सेहो अर्जित कयलनि। मुदा हुनका चिन्ता छलनि जे बांग तं बिका गेल मुदा बंगौर (बाँगक बिया) के क्यो पुछनिहार नहि। ओ एही व्यथें मुइल जाइत छलाह जे हाटमे एकरा पुछनिहार नहि। ओ एही व्यथें मुइल जाइत छलाह जे हाटमे एकरा पुछनिहार केओ कियक नहि अछि।
एही क्रममे एक दिन रातिक बहुत बिलम्ब सं ओ घर घुरलाह त आभास भेलनि जे चोर आँगनक कोंटा सभ पकड़ने अछि। पहिने गोनुके अपन घरमे राखल बांगक रुपैयाक चिन्ता भेलनि – भ सकैछ, होने हो चोरबा सभ एही रुपैयाक गंध पाबि एम्हर टघरल अछि। मुदा तुरत हुनका दिमाग मे किछु कंपन भेलनि। आ निसभेर सुतलि अपन पत्निकें जगबगैत डाँटब आरम्भ क देलनि जे अहाँ सभ दिन एके रंगक रहि गेलहूँ। देखू त एतेक दामी बंगैरकें अहाँ आंगनमे छोड़ने छी, पत्नी बजलाह – “ओकरो कोनो मोल छै? हम त ओकरा गिद्दरकें खयबाक लेल छोड़ने छी।”
इहो पढू : मैथिली किस्सा – गोनू झा के ढाकी
गोनू झा कहलखिन – “राम-राम ई की कहैत छी।” गोनू झा कहलखिन – अहाँकें बुझल अछि जे हम एकटा वैध-सम्मलेनसं आबि रहल छी। ओतुक्का वैध लोकनि कहलथिन अछि जे बंगैरसं कुष्ट रोग छुटैत छैक। तुरत एकर भाव सय टके सेर भ रहल अछि। एहिना बड़ीकाल धरि दुनु गोटमे वाकयुद्ध चलैत रहलनि। गोनू झा एहि युद्घ द्वारा बातकें नीक जकाँ फड़ीच्छ क देलनि जे बंगौर सन दामी बस्तुकें आँगनमे छोड़ीक हुनक पत्नी बड़ पैघ गलती कयलनि अछि आ तकर निदान तखनहि संभव जे शुभक ई राति कहुना बीति जाय।
थोड़क कालक बाद गोनू झाकें निन्न आबि गेलनि। ओ फोंप काट लगलाह। पत्नियों सुति रहलथिन। आ तखने नुकायल चोर सभ बंगौर ल क पार भ जाइत गेल। भिनसरे गोनू झाकें उक्त् चोरीक पता चललनि तं बजलाह – कोनो बात नहि। ल जाय दिऔक। बंगौर ने ल गेल हमर भाग्य थोड़े ल गेल अछि। सत्तक होयत तं बंगौर सुदि समेत घुरि आओत।
इहो पढू : मैथिली किस्सा – गोनू झाक बिलाड़ी
हुनक पत्नी अपराध – बोधसं लदल अपन काजमे लागि गेलीह। हुनका एहि चोरिक बड़ दुःख रहिन, मुदा आब त तकर कोनहु उपाय नहि रहिन। गोनू झा बेरुपहर जखन हाट पहुँचलाह त देखैत छथि जे चोरबा सभ बंगौरक बोरा सभ गेटने ओत उपस्थित अछि। संगमे चाउरक बोरा सभ सेहो राखल छैक। ओ ओहि दोकान लग अयलाह। चाउर दनादन बिकयाल जा रहल छल मुदा बंगौरक केओ पुछनिहार नहि छल। गोनू झा गन्हिकि नजरिसं बंगौराकें देखलथिन आ ओकर दाम पुछलथिन।
चोरबामेसं एक गोटे बाजल – “सय टके सेर छै वैध जी!” गोनू झा कहलखिन – अरे रतुका भाव छोड़ह, दिनुका भाव कहह। गोनू झा अपन कुटिल हंसीकें दबबैत कहलथिन। एतवा कहबाक छलैक की चोरवा सभक माथा ठनकल। अरे, ई त वैयह छथि जिनका ओत रातिमे चोरि कयल अछि। ओ सभ, किछुकें छोड़ी-छाडी अपन अपन जान ल क पड़ायल। एकबेर फेर चोर सभ कें छकेबा मे गोनू सफल भेलाह।
इहो पढू : मैथिली किस्सा – गोनू झाक चारिटा बेटा
गोनू झा सभसँ पहिने ओकर बगुलिकें अपन अधीन कयलनि आ गाड़ी बरद कसबाय, तोहि पर बंगौरक संग बांचल चाउरक पट्टा सभ लदबाय ओकरा अपन घर दिस विदा कयलनि। बाटमे भेटलनि एकटा मलाह, जे हाट आबैत छल। तुरत ओकर सभ माछ कीनी, पाइ चुकता क पंडिताइनक स्मरण करैत निछोहे घरमुहाँ भ गेलाह।
गोनू झा के किस्से: गोनू झा के बंगौर के चोरी
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)

robotstxt: allowed

filter: keep


text:
गया मे होए वाला पितृपक्ष मेला के दौरान जे आनलाइन पिंडदान कराबय के बात चलि रहल छल ओकरा टालि देल गेल अछि. एहि सं पहिने बिहार के उप मुख्यमंत्री सुशील कुमार मोदी बिहार सं बाहर रहय वाला लोक के लेल आनलाइन पिंडदान शुरू करय के प्रस्ताव रखने छलखिन्ह. मुदा गया पितृपक्षा मेला प्राधिकरण के बैसार मे एकरा लागू नहि करय के फैसला लेल गेल. बैसार मे ई कहल गेल जे कइटा धार्मिक संगठन एकर विरोध कएलक अछि. बैसार मे एकरा वैदिक संस्कृति आओर हिंदू घर्म के आस्था पर चोट करनाय बताएल गेल. बैसार मे शामिल बिहार सरकार के मंत्री अश्विनी चौबे सेहो एकर विरोध कएलखिन्ह. हुनका विरोध करतहि सभ सुर मे सुर मिलाबय लागलखिन्ह.
चौबे जीक कहनाय छलन्हि जे पिंडदान ओहे करय छथिन्ह जिनका अपना पुरखा के लेल श्रद्धा रहय छनि. एकरा लेल गया...बदरीनाथ जाए पड़य छनि. ओना मंत्रीजी ई जरूर निर्देश देलखिन्ह जे मेला के प्रचार-प्रसार जरूर कएल जाए. अखबार... पत्रिका... टीवी... वेबसाइट पर पर पिंडदान के महात्म लोक के बताएल जाए. एकरे संग अधिकारी सभ के 3 सितम्बर सं शुरू होए वाला मेला के लेल सभ तरहक तैयारी समय पर पूरा करय के लेल सेहो कहल गेल.


text:
दिल्ली,मिथिला मिरर-मनीष झा’ बौआ भाईः देशक राजधानी दिल्लीमे २१ फरवरी, २०१५क’ अंतर्राष्ट्रीय मातृभाखा दिवस पर स्थापित संस्था “मैथिली साहित्य महासभा” भव्य आयोजनक संग एकर स्थापना केने छल आ एकरा एकटा मूर्त रूप देबा लेल अपन कटिबद्धताकें सार्वजनिक घोषणा केने छल । एहि घोषणाक निर्वहन करैत विगत रविदिन मने ०२ अगस्त,२०१५क’ दिल्लीक कॉन्स्टीट्यूशन क्लब,स्पीकर हॉल में पहिल विद्यापति स्मृति व्याखानमाला केर आयोजन कएल गेल. एहि आयोजनक अध्यक्षीय मार्गदर्शन देली सुप्रसिद्ध साहित्यकार आ गोवा केर वर्तमान महामहिम राज्यपाल मृदुला सिन्हा. व्याख्यानमालाक विषय राखल गेल छल “मिथिलाक नारी, नहि छथि बेचारी” जकर विस्तृत व्याख्यान प्रस्तुत केली मैथिलीक प्रसिद्ध साहित्यकार पद्मश्री डॉ. उषाकिरण खाँ.
कार्यक्रमक संचालन किसलय कृष्णक ओजपूर्ण शब्द लालित्यक संग प्रारम्भ भेल आ जोगी भेष में उपस्थित बथनाहा,सीतामढी निवासी श्यामरुद्र पाठकक भाव सुसज्जित स्वर में विद्यापति रचित “कुञ्ज भवन स’ निकसल रे” गीत स’ कार्यक्रमक शुभारम्भ भेल. मंचासीन हेबा लेल आमंत्रित कएल गेल क्रम स’ मृदुला सिन्हा, पद्मश्री डॉ. उषाकिरण खाँ, करुणा झा (मिथिला मैथिली वास्ते सदिखन तत्पर रहनिहारि मैथिलानी जेकि एहि आयोजन में सहभागिता देबा लेल राजविराज, नेपाल स’ आएल छली), अमरनाथ झा आ हेमन्त झा (दुनू गोटे संस्थापक सह आयोजक सदस्य, मैथिली साहित्य महासभा). एहि ठाम एक बातक जानकारी दी जे भारतक पूर्व राष्ट्रपति डॉ.ए.पी.जे.अबुल कलामक निधन केर धेआन में रखैत दीप प्रज्ज्वलन ओ सामूहिक गीत आदि नैं प्रस्तुत क’ विद्यापतिक स्मृतिचित्र पर सामूहिक पुष्प माल्यार्पण कएल गेल. संस्थाक संस्थापक सदस्य अमरनाथ झा स्वागत भाषणक क्रम में मंचासीन तीनू मैथिलानीक प्रति आभार प्रकट करैत मिथिलाक नारी नहि छथि बेचारीक रूप में हिनका तीनू गोटेकें उदाहरणक रूप में सोझा रखैत बेटा-बेटी में अंतर करबा सन संकीर्ण मानसिकताक परित्याग करबाक आह्वान केलनि. हेमन्त झा संस्थाक आगामी योजनाक सन्दर्भ में जानकारी देइत कहलनि जे संस्था एकटा एहेन प्लेटफॉर्म तैयार क’ रहल अछि जत’ नवतुरिया साहित्यकर्मीक रचना केर प्रकाशनादि हेतु सार्थक डेग उठेबा लेल तत्पर अछि आ अबिलम्ब एकर परिणाम सेहो सोझा आबि जाएत.
करुणा झा अपन वक्तव्य में ई बात सोझा रखलनि जे वास्तव में वर्तमान जुग में मिथिलाक नारी बेचारी नहि छथि ई बात भले ही महानगरीय परिवेश में नैं होइ मुदा ग्रामीण स्तर पर एखनों बदलाव के आवश्यकता छै कारण जत’ भारती सन विदुषी शंकराचार्य के पराजित केलनि ओहि मिथिला क्षेत्र में आइयो धरि दहेज़ प्रताड़ना,डाइन-जोगिन,घरेलू हिंसा आदि के शिकार नारी भ’ रहली अछि. कहबाक अभिप्राय छलनि जे मानसिकता में बदलाव होए कारण शिव सेहो शक्ति बिनु अधूरा छथि. उपरोक्त विषय पर अपन व्याख्यान देइत साहित्यकार पद्मश्री डॉ. उषाकिरण खाँ नारी केर संग बेचारी शब्दक प्रयोग कें तार्किक रूपें सोझा रखलनि जे बेचारी बनब आ बेचारी हएब दुन्नू भिन्न सोचक प्रतीक थिक. माएकें अपन मातृत्वक निर्वाह करब बेचारी बनब नहि अछि मुदा ज’ शिक्षाक प्रति जागरूक नहि कएल जाइत अछि ओ ओकरा बेचारी बनाएब अछि. नारी जागरण हेतु गामे-गाम जा वर्कशॉप केर आयोजन क’ हुनका जागरूक करबाक चेष्टा ज’ कएल जाए त’ नारी बेचारी नहि रहि स्वाबलंबी भ’ सकैत छथि. अध्यक्षीय वक्तव्य में महामहिम राज्यपाल मृदुला सिन्हा जी मैथिली भाखा,संस्कृति,पावैन-तिहार आदिमे मिथिलाक नारीक अद्भुत जोगदानक एक स’ एक उदाहरण सोझा रखैत बजली जे एखनो जहन कोनो विषय पर शोध करबा लेल बैसै छी आ निदान नैं भेटैत अछि त’ जहिया गोवा स’ बिहार जाइत छी मैथिलीक गीत पावनि-तिहार आ ओतुका संस्कृति स’ ओ सभ विषय भेट जाइत अछि जे हमरा चाही, जे संस्कृति आइयो धरि मिथिले के नारी सहेज क’ रखने छथि. उदाहरण देइत बटगबनी “अपन किशोरी जी के” आ एहेन कतेको पारंपरिक गीत सस्वर गाबि सुनेली जे सूनि समूचा सभागार में अनवरत थोपड़ी गरगराइत रहल. कार्यक्रम अपन सार्थक दिशामे बढैत रहल आ बीच में किसलय कृष्ण अपन स्वरचित मिथिला वर्णन आ तदुपरांत लोक गायिका आराधना मल्लिकक स्वर में सेहो भगवती गीतक प्रस्तुति भेल. पूर्व राष्ट्रपति डॉ. कलाम साहेबक दिवंगत आत्माक शान्ति हेतु एक मिनटक मौन राखि सामूहिक श्रद्धांजलि सेहो देल गेल.
धन्यावाद ज्ञापन करैत संजीव सिन्हा जी सभ गोटेकें आभार व्यक्त केलनि आ संगे संस्था दिस स’ मैथिली लेखन में सक्रिय हेबा लेल एकटा बहुत महत्त्वपूर्ण घोषणा आ आह्वान केलनि जे मैथिल युवा जिनक उमेर चालीस बर्ख स’ कम होए रचनाकर्मी लोकनिक मध्य चयनित एक गोट रचनाकार कें एक लाख टाकाक पुरस्कार प्रतिवर्ष सेहो देल जाएत.
एहि सफल आयोजन में किछु गणमान्य व्यक्ति, साहित्य ओ समाजसेवी लोकनिक उपस्थित उत्साहवर्धक रहल : गंगेश गुंजन,भुवनेश्वर गुरमैता (नेपाल),सुनीत ठाकुर,भास्कर झा (कोलकाता),अमित आनंद (सहरसा),मनोज श्रीपति,विमल जी मिश्र,अमित चौधरी,प्रकाश झा,मुकेश झा,अन्नी मिश्र (मधुबनी पेंटिंग),कुमकुम झा,अभिमन्यु खाँ,निवेदिता झा मिश्रा,आदित्य मिश्रा,सुधा झा,सुनील पवन,कंत शरण,भवेश नंदन, डॉ. ममता ठाकुर, सुशांत झा,श्रीचंद कामत,संजय झा नागदह,विजय झा,ललित नारायण झा,राहुल राय,कौशल कुमार,विभय कुमार झा,पंकज प्रसून,डॉ. पंकज मिश्र, शिशिर झा,कृपानंद झा,हितेंद्र गुप्ता आदि.


text:
मैथिली किस्सा – कमला नदीक कछेड़मे पड़ैत रहनि गोनू झाक खेत। एक बेर कमलामे भीषण बाढ़ी आयल। सभक फसिल जलमगन भेल जा रहल छल। गोनू झा के सेहो जजाति कमला महारानीक गर्भमे जा रहल छलनि। गोनू झा के एक दिन नदीक कातमे गेलाह आ कल जोडि प्रार्थना कयलनि जे जं एहि बाढ़ीसं हमार फसिल धान बचि गेल तं हे कमलेश्वरी, अहाँकें एक हजार जीवक बलि चढायब।
कमला मैया हुनकर विनती सुनलथिन। हुनकर डूबल सम्पूर्ण जजातिक पानि सुखा गेलनि। बाढ़ीक पानिसं पटल खेत सभक धान लह-लह क उठल। गोनू झा आनन्द विभोर होइत गेलाह आ एहना स्थितिमे अपन देल वचनकें बिसरी गेलाह। धनकटनी आरम्भ भेल आ देखैत-देखैत धानसं हुनकर खरिहान उजगूज करय लागल। आब दाउन आरम्भ होयत तथा धान घर जायत कि एक दिन गोनू झाक पत्नी हुनका कमला मैयाकें देल वचन स्मरण दियौलथिन।
इहो पढू : मैथिली किस्सा – गोनू झाक बिलाड़ी
गोनू झा कें एकाएक भक्क फुजलनि आ अपन गलतीक भान भेलनि। ओ चिंतासं छट-पट करय लगलाह। आब कि कयल जाय? एही छटपटीमे भोरसं साँझ भेल। साँझसं राति भेल आ ताही चिन्तामे गोनू झाकें निन्न भ गेलनि। सहसा निसभेर रातिमे हुनकर निन्न फुजलनि। देखैत छथि जे असंख्य उड़ीस हुनकर सोणीत – पान क रहल अछि। थोड़क काल तं ओ अथ उथमे रहलाह मुदा चोट्टे एकटा विचारक जन्म भेलनि। तुरत एकटा डिब्बा अनलनि आ गनि-गनि क निशचित भ गेलाह।
इहो पढू : मैथिली किस्सा – गोनू झाक चारिटा बेटा
निसभेर होइते ओही डिब्बा संग नदीक कातमे उपस्थित भेला। ओ कमला मैयाकें अपन वचनक स्मरण करबैत डिब्बाकें जलमे प्रवाहित कयल। डिब्बा थोड़ेक काल पनि पर दहाइत रहल फेर डूबि गेलाह। गोनू झा प्रसन्न भ गेलाह जे कमला माइ हमर चढौआ स्वीकार केलैन। ओय के बाद गोनू झा विदा भ गेलाह। रातिमे जखन गोनू सुतल छलाह तं कमला मैया स्वप्न देलथिन – “तो हमरा धोखा देलह अछि। जीवक बदला उड़ीस मारि हमरा बुरबक बनओलह अछि। जाह, हमहूँ श्राप दैत छियह जे तोरा एक ढाकीसं फाजिल अन्न नहीं होयतह।” आ कहैत अद्रश्य भ गेलीह।
इहो पढू : मैथिली किस्सा – गोनू झा के भैयारी संग बंटवारा
भीनसर भेल। गोनू झा अपन खरियान दिस अयलाह। तुरन्त जन अढओलनि आ हजार मोन अँटबा योग्य एकटा तरहरा खुनओलनि तथा ओकर पेनी कतरि ओही सोन्हि जकाँ पर बैस देलनि। एम्हर दाउन शुरू भेल। धान तैयार होइत गैल। जन सभ ओही ढाकीमे धान ढारैत जाय। धान बिलायल जाइक। भोरसं साँझ रातिमे बदलल गेल। मुदा ढाकी खालीक खालिये रहि गेल। गोनू झा खरिहानमे पड़ल-पड़ल एक निन्न घिचबाक व्योंत धरोअलनि। आँखी झलफलाय लगलनि। निन्न भ गेलनि कि ताखनहि कमला मैया स्वप्न देलथिन – “गोनू सरिपहूँ तों माहिर बुधियार छह। हमरहु ठकि लेलह। जाह हमर आर्शीवाद छह जे तोरा कियो पराजित नहि करतह।” गोनू झा दांत खिसोटै़त कमला मैयाकें प्रणाम कयलनि आ लघुशंका निवारणार्थ उठि विदा भ गेलाह।
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
रूपम शुरूवे सँ मेधावी छलीह, ओ पढाई म' अव्वल होयबाक संगे - संग रचनात्मक काज म' सेहो सदिखन आगू रहैत छली। हुनकर प्रतिभा क' निखारबा म' नीलकंठ बालिका मध्य विद्यालय चैनपुर केर प्रधानाध्यापक श्री संतोष ठाकुर जीक बहुत योगदान छलैन्ह। श्री संतोष ठाकुर जी गुरू केर संगे - संग अभिभावक केर फर्ज सेहो निभेलन्हि। श्री निरंजन ठाकुर (अमेरिका) सेहो रूपम क' लक्ष्य तक पहुँचबा म' पूरा सहयोग केलन्हि।
चैनपुर गामक नाम राज्य स्तर पर उँच करबाक लेल समस्त ग्राम वासी आय अपना आप क' गौरवान्वित महसूस करैत छैथ। पूरा ग्राम वासी क' रूपम कुमारी एहेन बेटी पर नाज छैन्ह। आय रूपम कुमारी देखा देली कि बेटी सेहो दुनियाँक संग डेग सँ डेग मिला छैल सकैत छथि।
चैनपुर धरती रत्नगर्भा अछि, एहिठाम एक सँ एक इतिहास रचनिहार जन्म लेलाह, ओहि कड़ी क' बहुत रास असुविधा केँ बादो रूपम कुमारी आगू बढ़ेली जाहि सँ पूरा ग्राम वासी बहुत खुश छैथ।
रूपम कुमारी क' एहि उपलब्धिक लेल "मिथिला दैनिक" परिवार दिस सँ अनेकानेक शुभकामना आर बधाई।


text:
मिथिला सांस्कृतिक परिषद, कोलकाता द्वारा 26 मार्च शनिदिन 'समवेत श्रद्धांजलि सभा' सफलतापूर्वक आयोजित भेल. एहि मे पछिला दू वर्ष मे कोलकाताक दिवंगत मैथिली सेनानी, साहित्यकार, रंगकर्मी, संपादक ओ समाजसेवी लोकनि कें श्रद्धा-सुमन अर्पित कएल गेल.
स्थानीय बागबाजार रीडिंग लाइब्रेरी हॉल मे संध्या पाँच बजे सँ आरंभ एहि कार्यक्रम मे कोलकाताक प्रवासी मैथिलगण बेस संख्या मे उपस्थित छलाह. सबसँ पहिने उपस्थित समस्त जन सभ दिवंगत व्यक्तिक फोटो पर पुष्प चढ़ा हुनका लोकनिक प्रति अपन कृतज्ञता व्यक्त कएलनि. तत्पश्चात स्वर्गीय एक- एक व्यक्तिक व्यकित्व ओ कृतित्व कें एक-एक वक्ता विस्तार सँ स्मरण कएलनि.
सबसँ पहिने श्रद्धेय दयानाथ झा (02.01.1940 - 09.03.2020)क कृतित्वक स्मरण करैत रंजीत कुमार झा हुनक रंगकर्म, सभा-संस्था मे हुनक सक्रियता, 'संपर्क' मे हुनक नियमित उपस्थिति आदिक चर्चा प्रमुख रूपें कएलनि. श्रद्धेय राजकुमार झा (19.01.1954 - 16.03.2021)क कीर्तिक स्मरण करैत पवन कुमार झा (गुमनाम फरिश्ता) हुनक सहज ओ निर्मल व्यवहार, मिथिला सेवा समिति, बेलूड़क संस्थापक सदस्य आ सचिवक रूपें हुनक काज, विशेष रूपें 'कथा सरिता' कथा संग्रहक डॉ. जयधारी सिंहक संपादन मे प्रकाशन, जानकी सेवा संघ, कोन्नगरक स्थापना आ ओइ ठाम संस्थाक भवन निर्माण, विद्यापतिक नाम पर दू टा सड़क (विद्यापति उद्यान, बेलूड़ तथा विद्यापति लेन कोन्नगर)क नामकरण मे महत्वपूर्ण भूमिका आदिक संगहि सामाजिक सक्रियता आदिक विस्तार सँ चर्चा केलनि.
श्रद्धेय रामलोचन ठाकुर (18.03.1948 - 25.03.2021)क व्यक्तित्व ओ कृतित्वक स्मरण केलनि प्रो. विद्यानन्द झा. ओ हुनक मैथिली सेनानीक रूपें काज, रंगकर्मीक रूपें हुनक महत्व, मैथिली पत्रकारिता मे हुनक योगदान, मैथिली कविता, व्यंग्य, आलेख, संस्मरण आदि मे हुनक लेखनक महत्व, मैथिली कार्यकर्ताक रूपें हुनक सक्रियता आदि कें रेखांकित केलनि. श्रद्धेय अजय सिंह (24.09.1956 - 09.04.2021)क कीर्ति पर विस्तारपूर्वक चर्चा करैत डॉ. अनमोल झा कहलनि जे स्वस्ति फाउंडेशनक माध्यमे मैथिली साहित्यकार लेल प्रबोध साहित्य सम्मान, मिथिला दर्शन मीडिया केर माध्यमे मिथिला दर्शनक प्रकाशनक संगहि कतिपय सीरियल, सिनेमा आदिक निर्माण, पैतृक गाम सहमौरा मे सामाजिक सेवाक काज आदिक हेतु हुनक नाम इतिहास मे स्वर्णाक्षर मे लिखल जाएत.
श्रद्धेय इन्द्रनारायण झा (31.08.1954 - 04.05.2021)क व्यक्तित्व पर चर्चा करैत कहलनि जे ओ विद्यापति स्मारक मंचक सचिव आ स्तम्भ छलाह. विद्यापति सदनक निर्माण हुनके कार्यकाल मे भेल. ओ मृदुभाषी ओ व्यवहारकुशल लोक छलाह. श्रद्धेय राजनंदन लाल दास (05.01.1934 - 04.07.2021)क कृतित्वक चर्चा करैत लक्ष्मण झा सागर कहलनि जे दास जी मैथिली पत्रकारिता मे कीर्तिमान स्थापित कऽ गेलाह. जतेक पैघ कालखंड धरि ओ कर्णामृत कें चलओलनि आ जे घोषित रूपें एखनो बंद नै भेल अछि, मैथिली पत्रिकारिता मे विरल अछि. ओ लेखकक रूपें सेहो सम्मानित छलाह. युवा लेखक कें बेस प्रोत्साहित करैत छलाह.
श्रद्धेय आमोद कुमार झा (01.11.1968 - 12.11.2021) कें स्मरण करैत राजीव रंजन मिश्र बजलाह जे ओ सरल आ उदार व्यक्ति छलाह. अपन पारिवारिक दायित्वक पालन नीक जकाँ केलनि. मुदा सामाजिक दायित्व निमाहबा मे सेहो पाछाँ नै रहै छलाह. साहित्यकारक रूपें ओ मूलतः कवि छलाह. संगहि कथा ओ निबंध सेहो दक्षतापूर्वक लिखैत छलाह. एखन डाक्टरेट कऽ रहल छलाह. संस्कृति मंत्रालयक अधीन मैथिली संत साहित्य पर शोध केने रहथि. कार्यक्रमक आरंभ मे विषयक उपस्थापन दयाशंकर मिश्र आ संचालन मिथिलेश कुमार झा केलनि.
Tags: हालचाल


text:
जनकपुर:
केरल के एकटा अविवाहित पुरुष महिला छात्रा के परीक्षा हॉल मे प्रवेश करय सं पहिने अंडरवियर निकालय लेल मजबूर करय के मामला मे पुलिस मे शिकायत दर्ज करौलक अछि.
स्थानीय मार थोमा सूचना प्रौद्योगिकी संस्थान मे राष्ट्रीय पात्रता प्रवेश परीक्षा (नीट) मे हाजिर महिला छात्रा कए परीक्षा हॉल मे प्रवेश करबा स पहिने अपन अंडरवियर निकालबाक लेल कहल गेल आहत छात्र क कहब अछि।
कोल्लम स्थित पुलिस अधीक्षक लग एक छात्र शिकायत दर्ज करौलाक बाद घटना सोझा आएल अछि।
रिपोर्ट क अनुसार महिला छात्रा कए एहि स मानसिक आ शारीरिक रूप स परेशान हेबाक दावा करैत अन्य छात्र आ परीक्षा मे नियुक्त पुरुष ‘निगरानी’ क सामने बिना अंडरवियर कए परीक्षा मे उपस्थित हेबाक लेल मजबूर कैल गेल।
हमर बेटी क्लास 8 स नीट क तैयारी क रहल अछि।
हमरा सब क॑ पूरा भरोसा छेलै कि हुनका परीक्षा म॑ अच्छा रैंक मिलतै लेकिन ई मुद्दा के वजह स॑ हुनकऽ ध्यान मनोवैज्ञानिक रूप स॑ हटाय देलऽ गेलऽ छेलै, ई लेली हुनी परीक्षा म॑ अच्छा प्रदर्शन नै करी सकलऽ छेलै,” एगो छात्र केरऽ पिता रूस्ट न॑ एएनआई क॑ बतैलकै ।
नेशनल टेस्टिंग एजेंसी (एनटीए) के गाइडलाइन के हवाला दैत अभिभावक कहलनि जे, कोनो तरहक अंडरवियर पहिरय पर कोनो रोक नहि अछि।
हम सब निर्देशक पालन क रहल छलहुं। मुदा स्टाफ बिना अंडरवियर निकालने कक्षा मे प्रवेश नहि देलक।’
राज्य के महिला आयोग सेहो एहि घटना के संबंध मे ‘सुओ मोटा’ केस दर्ज केलक अछि जाहि मे कहल गेल अछि जे बालिका छात्रा के अधिकार के हनन भेल अछि।


text:
१८९६ ग्रीष्मकालीन ओलम्पिक
१८९६ ग्रीष्मकालीन ओलम्पिक, जे आधिकारिक रूपसँ पहिल ओलम्पियाड खेल (अङ्ग्रेजी: Games of the I Olympiad) कऽ रूपमे जानल जाइत अछि, एक बहु-खेल प्रतियोगिता छल जे यूनानक राजधानी एथेन्समे सन् १८९६ अप्रैल ६ सँ १५ अप्रैल धरि आयोजित भेल छल। ई आधुनिक युगमे आयोजित होमए वला पहिल अन्तर्राष्ट्रिय ओलम्पिक खेल प्रतियोगिता छल। मुदा प्राचीन यूनान ओलम्पिक खेलसभक जन्मस्थान छल, तहिलेल एथेन्स आधुनिक खेलसभक उद्घाटनक लेल उपयुक्त विकल्प मानल गेल छल। ई सर्वसम्मतिसँ सन् १८९४ जुन २३ मे पियरे डे कोबेर्टिन, फ्रान्सेली शिक्षाशास्त्र आ इतिहासकारद्वारा पेरिसमे आयोजित एक सम्मेलनक (काङ्ग्रेस) समयावधिमे मेजबान शहरक रूपमे चुनल गेल छल। अन्तर्राष्ट्रिय ओलम्पिक समिति (आइओसी) सेहो ई सम्मेलनक समयावधिमे स्थापित कएल गेल छल। अनेक बाधासभ आ असफलतासभक बादो, सन् १८९६ ओलम्पिकक आयोजन एक पैग सफलता मानल गेल छल। ई आयोजन ओ समय धरि आयोजन भेल कोनो भी खेल आयोजनक सभसँ पैग अन्तर्राष्ट्रिय भागेदारी छल। १९हम शताब्दीमे आयोजित ई ओलम्पिक खेलक लेल प्रयोग कएल गेल एकमात्र ओलम्पिक स्टेडियम— पेनाथेनाइक स्टेडियम, कोनो खेल प्रतिस्पर्धाक देखवाक लेल भारी भीड़सँ भरि गेल छल। यूनानीसभक लेल सभसँ मुख्य हर्षक क्षण ओकर देशवासी स्पिरिडिन लुईद्वारा म्याराथन प्रतियोगिता विजय छल। सभसँ सफल प्रतियोगी जर्मन पहलवान आ जिमनास्ट कार्ल शुमेन छल, जे चारिटा स्पर्धासभमे जीत अर्जित केनए छल।
खेलसभक पश्चात, ग्रीसक राजा जर्ज आ एथेन्समे उपस्थित किछ अमेरिकी प्रतिस्पर्धीसभ सहित अनेकौं प्रमुख व्यक्तित्वसभद्वारा रिज कोबेर्टिन आ आइओसीक समक्ष याचिका दायर कएल गेल छल की उत्तरगामी सँ खेल एथेन्समे मात्र आयोजित कएल जाए। मुदा, १९०० ग्रीष्मकालीन ओलम्पिक खेल पेरिसक लेल पहिने सँ योजनाबद्ध छल आ १९०६ इन्टरकेलेटिड खेल छोड़ि, किछ १०८ सालक बाद २००४ ग्रीष्मकालीन ओलम्पिक धरि ओलम्पिक खेल ग्रीसमे पुन: आयोजना नै भऽ सकल ।
ई ओलम्पिक खेलक प्रतिस्पर्धासभ आ खेलाडीसभक प्रतिवेशक कथापिहानी समेट सन् १९८४ मे एनबिसीद्वारा लघु शृङ्खला (मिनीसीरीज) द फर्स्ट ओलम्पिक: एथेन्स, १८९६, मे इतिवृत्त कएल गेल छल । ई लघु शृङ्खलामे अभिनीत विलियम मिलीगन स्लोनक रूपमे डेभिड अग्डेन स्टायर्स आ पियरे डे कोबेर्टिनक रूपमे लुई जोर्डान छल ।[३]
खेलक पुनर्जन्म[सम्पादन करी]
१८हम शताब्दीक समयमे, छोट मात्रामे युरोप भरि बहुतेक खेल उत्सव प्राचीन ओलम्पिक खेलसभक अनुरूप आयोजित आ ओलम्पिक शीर्षकक सङ्ग नामङ्कित कएल गेल छल। सन् १८७० मे तखन नव-सुसज्जित पैनाटिनाइक स्टेडियममे आयोजित भेल फेर सँ ओलम्पिक खेल जकरा ओलम्पिक नामसँ सम्पूर्ण युरोपमे प्रचलित कएल गेल आ ३०,००० दर्शकसभद्वारा देखल गेल छल।[४] पियरे डे कोबेर्टिन एक बहु-राष्ट्रिय आ बहु-खेल प्रतियोगिता स्थापित करवाक विचारकें अपनौलक जबकी प्राचीन खेल एक रुपेण सँ अन्तर्राष्ट्रिय छल, कियाकी एहिमे बहुत रास यूनानी नगर-राज्य आ उपनिवेशसभद्वारा प्रतिनिधित्व कएल जाइत छल मुदा मात्र यूनानी मूलक स्वतन्त्र पुरुष एथलिटसभकें भाग लेवाक अनुमति देल जाइत छल।[५][६] सन् १८९० मे कोबेर्टिन मासिक पत्रिका ला रिभ्यु एथलेटिक मे लेख लिखलक जहिमे ओ अङ्ग्रेज काउन्टी श्रपशायरमे अवस्थित एक ग्रामीण बजार-नगर मच वेन्लोकक महत्व वर्णन केनए छल । ई ओ जगह छल जतय स्थानीय चिकित्सक विलियम पोनी ब्रुक वेन्लोक ओलम्पिक खेलसभक स्थापना केनए छल, एक खेल उत्सव आ मनोरञ्जनक साधन जाहिमे एथलेटिक्स आ क्रिकेट, फुटबल आ कोइट्स जेहन टिम खेल शामिल कएल जाइत छल।[७] कोबेर्टिन ओलम्पिक नामकें अन्तर्गत व्यापारी आ लोकोपकारक इवानजेलिस जापसद्वारा सन् १८५९, १८७० आ १८७५ मे आयोजित पूर्व ग्रीक खेलसभसँ सेहो प्रेरणा लेलक।[८][९] सन् १८९६ एथेन्स खेल इवानजेलिस जापस आ ओकर चचेरा भाई कोन्सटान्टिनोस जापसक विरासतद्वारा वित्त पोषित कएल गेल छल।[१०][११] यूनानी सरकार विशेष रूपसँ युवराज कोन्सटान्टिनोसक माध्यमसँ यूनानी व्यापारी आ लोकोपकारक जर्ज एव्रौफ सँ अनुरोध केलक कि ओ पेनाथेनाइक स्टेडियमकें दोसर बेर नवीनीकरणक लेल प्रायोजक बनी आ आवश्यक धन राशि उपलब्ध कराबी । यूनानी सरकार एव्रौफ सँ ई विशेष अनुरोध ई तथ्यक बादो केलक की स्टेडियमक सङ्गमरमर सँ नवीकरणक लेल पूर्ण आर्थिक सहायता इवानजेलिस जापस चालिस वर्ष पहिनए करि देनए छल।[१२]
पियरे डे कोबेर्टिनक विनम्र याचिकाक प्रति मोन भावनाक सङ्ग, हम हुनका आ सम्मेलनक सदस्यसभक अपन हार्दिक धन्यवादक सङ्ग, ओलम्पिक खेलसभक पुनर्जीवीकरणक लेल अपन शुभकामना भेजैत छी।
सन् १९८४ जुन १८ मे कोबेर्टिनद्वारा सोरबोन, पेरिसमे सम्मेलन आयोजित कएल गेल जाहिमे ओ अपन खेलसभसँ सम्बन्धित योजनासभक ११ देशसभक खेल समाजसभक प्रतिनिधिक समक्ष प्रस्तुत केलक। सम्मेलनद्वारा हुनकर प्रस्तावक स्वीकृतिक पश्चात्, पहिने आधुनिक ओलम्पिक खेलसभक लेल एक तारीख सुनिश्चित करवाक आवश्यकता छल। कोबेर्टिन सुझाव देनए छल कि खेलसभ पेरिसक १९०० युनिभर्सल एक्सपोजिसन (सार्वभौमिक प्रदर्शनी) कऽ सङ्ग आयोजित कएल जाए। प्रस्तावमे एगो कमी छल कि ६ वर्षक प्रतीक्षा अवधिमे खेलसभक प्रति सार्वजनिक रुची कम भऽ सकैत अछि, सम्मेलनमे उपस्थित अन्य सदस्यसभ एकरा छोड़ि अभिषेकात्मक खेलसभक सन् १८९६ मे आयोजित करवाक विकल्प चुनलक । दिनाङ्क सुनिश्चित करि लेलाक पश्चात्, सम्मेलनके सदस्यसभ अपन ध्यान मेजबान शहरक चयन पर केन्द्रित केलक। ई रहस्य अखन धरि बनले अछि कि कोना एथेन्स अन्तमे उदघाटन खेलसभक मेजबानीक लेल चुनल गेल छल। आबऽ वाला वर्षमे दुनू कोबेर्टिन आ देमित्रिस भिकेलस चयन प्रक्रियाक अनुस्मरण पेश केलक जे सम्मेलनक आधिकारिक निर्णयसभक विपरीत छल। अधिकांश सूत्रसभक अनुसार अनेकन काङ्ग्रेसीसभ पहिने लन्डनकें मेजबान बनेवाक प्रस्ताव रखने छल, मुद्दा कोबेर्टिन एहि प्रति अपन असहमति जाहिर केलक। ग्रीसक प्रतिनिधित्व करि रहल भिकेलसक सङ्ग सङ्क्षिप्त चर्चाक बाद, कोबेर्टिन एथेन्सक सुझाव देलक। भिकेलस आधिकारिक रुपसँ एथेन्सक प्रस्ताव २३ जुनक दिन रखलक, मुदा ग्रीस ओलम्पिकक मूल घर छल, सम्मेलन ई निर्णयकें सर्वसम्मति सँ मञ्जुरी दऽ देलक। भिकेलस तखन नव स्थापित अन्तर्राष्ट्रिय ओलम्पिक समिति (आइओसी) कऽ प्रथम अध्यक्ष चुनल गेल छल।[१४]
सङ्गठन[सम्पादन करी]
ओलम्पिक खेलसभक यूनान फिर्ता आवे के खबर यूनानी जनता, मीडिया आ शाही परिवार के द्वारा अनुग्रह पूर्वक ग्रहण कएल गेल छल। कोबेर्टिन के अनुसार, "युवराज कन्स्टैन्टाइन ई बात पर बहुत खुशी व्यक्त केलक कि ओलम्पिक खेलसभक उद्घाटन एथेन्स मे कएल जाएत"। कोबेर्टिन आगा पुष्टि केनए छल कि "महाराजा आ युवराज ई खेलसभक संरक्षण प्रदान करत"। कन्स्टैन्टाइन बादमे एहीसँ अधिक ही प्रदत्त केलक, ओ उत्सुकता के साथ १८९६ आयोजन समितिक अध्यक्ष पद ग्रहण केलक।[१५]
मुद्दा, देशमे वित्तीय संकट छल आ राजनीतिक उथलपुथल छल। १९हम शताब्दीके अन्तिम वर्ष के दौरान प्रधानमन्त्रीक कार्यभार अधिकतम समय चारिलाओस त्रिकोपिय्स आ थियोडोरोस डेलिजियानिस के बीच बदलि गेल। 'ई वित्तीय आ राजनीतिक अस्थिरता के कारण, दुनु, प्रधानमन्त्री आ राष्ट्रीय ओलम्पियाडो के शृङ्खला के आयोजन करवाक प्रयास करि चुकल ओलम्पिक समिति के अध्यक्ष स्टीफानोस द्रागुमि, के माननाए छल कि यूनान प्रतियोगिताक आयोजन नै करि सकत।[१६] १८९४ के अन्त मे, स्टीफानोस स्कुलोदीस के अधीन आयोजन समिति एक रिपोर्ट पेश केनए छल जेकर अनुसार खेलसभक आयोजन के लागत कोबेर्टिनद्वारा अनुमानित मूल लागतक तुलना मे तीन गुना होएत। ओ निष्कर्ष निकाललक् कि खेल आयोजित नै कएल जा सकत, तथा समिति अपन त्यागपत्र के पेशकश केलक। खेलसभक कुल लागत ३,७४०,००० सोना के दिरहकमी (यूनानी मुद्रा) छल।[१७]
जखन लागत के कारण ओलम्पिक खेलसभक आयोजन खतरा मे पडल, तँ कोबेर्टिन आ भिकेलस ओलम्पिक आन्दोलन के जीवित रखै के लेल अभियान शुरू केलक। हुनकर प्रयाससभक जनवरी ७, १८९५, मे सफलता प्राप्त भेल जखन भिकेलस घोषणा केलक कि युवराज कन्स्टैन्टाइन आयोजन समितिक अध्यक्ष पद ग्रहण करत। हुनकर पहिल जिम्मेदारी छल कि ओ खेलसभक मेजबानी के लेल आवश्यक धन जुटावे के कार्य कएल जाओ। ग्रीक लोगसभक देशभक्ति पर भरोसा करि के ओ हुनका आवश्यक वित्त प्रदान के लेल प्रेरित केलक।[१८][१९] कन्स्टैन्टाइन के उत्साह के कारण यूनानी जनता सँ योगदान के एक लहर फूटि पडल। ई जमीनी स्तर के प्रयास ३३०,००० दिरहकमी राशि एकत्र करै मे सहायता केलक। डाक टिकटसभक एक विशेष सट निकालल गेल, जेकर बिकरी ४००,००० दिरहकमी एकत्रित केलक। स्टेडियमसभक टिकटसभक बिक्री अतिरिक्त २००,००० दिरहकमी सङ्कलित केलक। कन्स्टैन्टाइन के अनुरोध पर, व्यवसायी जर्ज एव्रौफ पेनाथेनाइक स्टेडियम के नवीनीकरणक भुक्तान करवाक लेल सहमत भेल। एव्रौफ ई परियोजना के लेल कुल ९२०,००० दिरहकमी के दान देनए छल।[११][२०] सम्मान के रूप मे, एव्रौफ के एकटा प्रतिमाक निर्माण कएल गेल आ अप्रैल ५, १८९६, मे ओकर अनावरण स्टेडियम के बाहर कएल गेल। ई ओ दिन सँ अखन धरि ओतय खाड अछि।[२१]
किछ एथलीट खेलसभमे एही लेल भाग लेनए छल किया कि ओ खेलसभक दौरान एथेन्स मे उपस्थित छल, वा छुट्टी पर वा फेर काम के वजह सँ (जेना, किछ ब्रिटिश प्रतिस्पर्धी ब्रिटिश दूतावास के लेल काम करैत छल)। १९३२ ग्रीष्मकालीन ओलम्पिक सँ पहिने एक निर्दिष्ट एथलीट गाम के निर्माणक चलन नै आएल छल। नतीजतन एथलीटसभक अपन अस्थायी आवासक विचार स्वयम् रखए छल।[२२]
पहिल विनियमन जाहि पर नवनिर्मित आईओसीद्वारा १८९४ मे मतदान केनए छल ओकर अनुसार खेलसभमे केवल एमेच्योर (शौकिया) एथलीटसभक ओलम्पिक खेलसभमे भाग लेए के लेल अनुमति देल गेल छल।[२२] परिणामस्वरूप तलवारबाजी के म्याचसभक अपवाद के बाहेक विभिन्न प्रतियोगितासभक आयोजन एमेच्योर नियमसभक अन्तर्गत कएल गेल छल।[२३] नियम आ विनियम एकरूप नै छल, एही लेल आयोजन समिति के विभिन्न राष्ट्रीय एथलेटिक संघसभक नियमसङ्ग्रह के बीच चुनवाक छल। ज्यूरी, रेफ्रिसभ आ खेल निर्देशक के पद के ओही नाम छल जे प्राचीन काल मे छल, एफोर, हेलानोडिक आ अलीटोर्क। राजकुमार जर्ज निर्णायक रेफ्री के रूपमे काम केलक, कोबेर्टिन के अनुसार, "हुनकर उपस्थिति एफोरसभ के निर्णयसभक विशिष्ट भार आ प्राधिकार प्रदान करौलक्।"ब[›][२४]
आयोजन स्थल[सम्पादन करी]
क्यालेन्डर[सम्पादन करी]
सहभागी देशसभ[सम्पादन करी]
राष्ट्रिय टिमसभक अवधारणा १० साल बाद आयोजित भेल इन्टरकेलेटिड खेलसभ धरि ओलम्पिक आन्दोलनक प्रमुख हिस्सा नई छल, मुदा अनेकन स्रोत सन् १८९६ मे सहभागीसभ ओ अपन राष्ट्रियता अनुसार सूचीबद्ध करैत अछि आ ओकरद्वारा जीतल गेल पदकसभक गणना ओ राष्ट्रसभक सङ्गे करैत अछि। कोन-कोन राष्ट्रसभ खेलसभमे भाग लेनए छल ओकर सम्बन्धमे उल्लेखनीय सङ्घर्ष रहल अछि। अन्तर्राष्ट्रिय ओलिम्पिक समिति कूल १४ राष्ट्रक तथ्याङ्क दैत अछि, मुदा ओकरा सूचीबद्ध नै कएल जाइत। निम्नलिखित १४ राष्ट्रक सूचीमे अधिक सम्भावना ई अछि कि ओ आइओसीद्वारा स्वीकृत अछि। किछ सूत्र १२ राष्ट्रक सूचीमे रखैत अछि, चिली आ बुल्गेरियाक छोड़ि आ दोसर इटालीक छोड़ि ई दुनु सहित १३ राष्ट्रकें सूचीबद्ध करैत अछि। डियोनिस्योस कासडाग्लिसक भाग लएक कारण कखनो-कखनो मिस्रक सेहो गिनल जाइत अछि। बेल्जियम आ रूस अपन सहभागीसभक नाम खेलसभमे प्रवेशक लेल सूचित केनए छल, मुदा बादमे वापस लऽ लेलक।
- अस्ट्रेलिया
- अस्ट्रिया
- चिली
- डेनमार्क
- फ्रान्स
- जर्मनी
- ग्रेट ब्रिटेन
- ग्रीस
- हङ्गेरी
- इटली
- स्वीडेन
- स्विजरल्याण्ड
- अमेरिका
महिला सहभागीसभ[सम्पादन करी]
महिलासभक १८९६ ग्रीष्मकालीन ओलम्पिक मे भाग लेए के अनुमति नै छल। पुरुषसभक आधिकारिक म्याराथन दौड के ठीक एक दिन बाद, एक १७ महिना के उम्र के लडका के माँ स्टामाठा रेविथि अप्रैल ११ मे म्याराथन मे अकेला दौडलक्। यद्यपि हुनका दौड के अन्त मे स्टेडियम मे प्रवेश के अनुमति नै छल, रेविथि म्याराथन पाँच घण्टा आ ३० मिनट मे समाप्त के आ दौड के समय के सत्यापित करि के लेल हुनका गवाहसभक हस्ताक्षर सेहो मिलि गेल। रेविथिक इरादा ई दस्तावेजीकरण के हैलेनिक ओलम्पिक समिति के समक्ष प्रस्तुत केनाए छल, ई आशामे कि ओ एकर उपलब्धि के मान्यता देत। मुद्दा नै त एकर रिपोर्ट और नै त एकर दस्तावेज एकर सम्पुष्टि प्रदान करवाक लेल हैलेनिक ओलम्पिक समितिसँ प्राप्त भऽ पाएल।[२५]
सन्दर्भ सामग्रीसभ[सम्पादन करी]
- ↑ The number, given by the International Olympic Committee, is open to interpretation and could be as few as 10 and as many as 15. There are numerous reasons for the disparity: National teams hardly existed at the time, and most athletes represented themselves or their clubs. In addition, countries were not always as well-defined as they are today. The number of countries here reflects the number used by most modern sources. See the relevant section for further details.
- ↑ This number of competitors is according to the International Olympic Committee. The identities of 179 competitors are known. Mallon & Widlund calculate 245 athletes, while De Wael finds 246.
- ↑ "IMDb Pro : The First Olympics: Athens १८९६ Business Details", Pro.imdb.com, अन्तिम पहुँच जनवरी २, २०१२।
- ↑ यङ्ग 1996, p. अध्याय 4.
- ↑ काइल 2007, p. 96.
- ↑ "Olympics – Ancient Olympics", olympics.sporting99.com, अन्तिम पहुँच ८ जनवरी २०११, "The Ancient Olympics were not international in the modern sense of the term as they allowed only free men who spoke Greek to participate in the Games. The games none the less had a slight international spirit as they included participants from other Greek city-states"
- ↑ मुलिंस, सैमुएल पी॰, "Pierre de Coubertin and the Wenlock Olympian Games", Proceedings of the International Olympic Academy–Selected 1980s Proceedings, यूनिवर्सिटी ऑफ लीड्स, अन्तिम पहुँच २ जनवरी २०१२।
- ↑ मैथ्यूस 2005, p. 66.
- ↑ यंग 1996, p. 81.
- ↑ यंग 1996, p. 177.
- ↑ ११.० ११.१ यंग 1996, p. 128.
- ↑ यंग 1996, p. 14.
- ↑ यंग 1996, p. 102.
- ↑ यंग 1996, p. 100–105.
- ↑ यंग 1996, p. 108.
- ↑ यंग 1996, p. 111–118.
- ↑ ज्र्नोस्की 1992, p. 16–32.
- ↑ यंग 1996, p. 118.
- ↑ यंग 2004, p. 153.
- ↑ डार्लिंग 2004, p. 135.
- ↑ "George Averoff Dead" (PDF), द न्यूयॉर्क टाइम्स, अगस्त ४, १८९९, अन्तिम पहुँच जनवरी २, २०१२।
- ↑ २२.० २२.१ लेनार्त्ज़ 2004, p. 20.
- ↑ "Professionals and Amateurs", From Ancient Olympia to Athens of 1896, fhw.gr. Foundation of the Hellenic World, अन्तिम पहुँच जनवरी २, २०१२।
- ↑ कोबेर्टिन 1896, p. 46–47.
- ↑ मार्टिन 2000, p. 22.


text:
मधुबनी जिलाक राजनगर प्रखंडक प्रसिद्ध गाम भटसिमरि (उत्तरवारि) टोलक श्री बच्चा मिश्रक सुपुत्र अमरनाथ मिश्रक प्रारंभिक शिक्षा गामहि मे भेलन्हि। ललित नारायण मिथिला विश्वविद्यालयक सीएम काँलेज सँ स्नातक (प्रतिष्ठा) प्राप्त केलाक बाद आजिबिका हेतु दिल्लीक संस्थान National Institute of Sales (NIS) सँ (Sales & Marketing) बिक्री-विपनन क्षेत्रमे डिप्लोमा कय एहि पेशामे नौकरी शुरू कयलनि। एहि क्रममे देशक अनेको प्राँतमे हिनका घुमबाक अवसर भेटलनि। बाजार भ्रमणक क्रममे देश-विदेशक वस्तु देखबामे अबैत छलन्हि, मुदा मिथिलाक पारम्परिक व्यंजन, अचार, सातु इत्यादि सभक अनुपलब्धता देखि हिनका बेर-बेर मिथिलाक खान-पानक वस्तुमे स्वावलंबन आ रोजगारक संभावना देखाइत छलन्हि। हिनका मोनमे विचार अबैत छलन्हि जखन बर्गर-पिज्जा, इडली-डोसा, ढ़ोकला-ठेपला, चाउमीन-मोमोज इत्यादि अन्य प्रदेशक खान-पानक वस्तु यदि हमरा लोकनिक चिनबार तक आबि सकैयै आओर हम सभ रुचि पुर्वक उपभोग करैत छी। एहेन स्थितिमे हमरा लोकनिक सांस्कृतिक-पारंपरिक खाद्य पदार्थ अन्य प्रान्तक लोक सभ उपभोग करथि ताहि लेल एहि वस्तु सभकेँ बजार तक अनबाक विचार बेर-बेर अबैत रहैत छलन्हि। नौकरीक संग एहि काज केँ करबाक अवसर हिनका 2014 मे भेटलनि आओर स्वावलंबनक हेतु काज केनाई शुरू कयलनि। मिथिलाक घरेलू सामग्रीक व्यावसायिक उत्पादन आ एकटा लघु उद्योगक रूपमे एकर सर्वप्रथम परिकल्पना केनिहार मिथिला गृह उद्योगक संस्थापक अमरनाथ मिश्र जी सँ विस्तार पुर्वक गप-सप पत्रकार मणिभूषण राजू केलन्हि। एहि वार्तालापक अंश एहिठाम प्रस्तुत अछि । – मैथिल मंच
मणि : मिथिलामे उद्यमिता सँ बेसी नौकरी करबाक तरफ लोक बेसी आकर्षित रहैत छथि, एहेन मे अपनेक मोनमे गृह उद्योगक विचार कोना आयल?
उत्तर : स्नातक (प्रतिष्ठा) केँ बाद NIS सँ डिप्लोमा कय FMCG सेक्टरमे कार्यरत भेलहुँ। एहि दरम्यान बाजार मे विभिन्न प्रांतक विविध भोजन सामिग्री (Food Products) देखबा मे अबैत छल मुदा अपना गामक सांस्कृतिक व्यंजन नहि देखाइत छल। यदाकदा मिथिलाक पारंपरिक व्यंजन, स्वादिष्ठ पकवान, प्राकृतिक अँचार आओर विविध भोज्य पदार्थ एहि बजार तक अनबाक विचार मोनमे उठैत रहैत छल। हम मोनहि-मोन सोचैत रहैत छलहुँ जे यदि भविष्यमे मौका भेटत तऽ एहि क्षेत्रमे रोजगार लेल काज करब। संयोगवश 2014 मे हमरा अवसर भेटल आओर हम मिथिला गृह उद्योग लेल काज शुरु कयलहुँ।
मणि : मिथिला गृह उद्योगक स्थापना आओर एकर विस्तार केँ संदर्भमे किछु कहु।
उत्तर : मिथिला गृह उद्योगक स्थापना 06 अक्टुबर 2014 मे शिशिर नवरात्रि मे भेलै, मुदा फूड लाइसेंस अप्रैल 2016 मे प्राप्त भेल। तकर बाद हम एहि कार्य केँ आगाँ बढ़ेबाक हेतु निरंतर प्रयासरत रहैत छी। एखन तक हमर व्यक्तिगत अनुभव बहुत संतोषजनक अछि। हमरा अपना समाजक अधिकांश प्रबुद्ध लोक सभसँ प्रोत्साहन भेटैत आबि रहल अछि जकरा बदौलत मिथिला गृह उद्योगक उपभोक्ताक संख्यामे दिनानुदिन अभिवृद्धि भऽ रहलैयै आओर हमहुँ उत्साहित छी। किछु अपवादे सन हेताह जिनका हमर प्रयास नीक नहि लगैत छन्हि।
मणि : आहाँक मुख्य फोकस कोन तरहक खाद्य सामग्री पर रहल अछि। मिथिलाक पारंपरिक विधि सँ बनाओल अचार सँ आहाँक नाम चलैत अछि। लोक कहय छथि विशुद्ध गामक अचारक स्वाद आ शुद्धता रहैत अछि ?
उत्तर : मुख्य रूप सँ मिथिलाक पारंपरिक व्यंजन, भोज्य पदार्थ, रौदमे बनल प्राकृतिक अँचार पर खास कऽ ध्यान केन्द्रित अछि। सम्पूर्ण प्राकृतिक संसाधनक उपयोग सँ शुचिता आ गुणवत्तापूर्ण वस्तु उपलब्ध करब हमर प्रमुख उद्देश्य अछि। एहि लेल हम वातावरण मे उपलब्ध प्राकृतिक संसाधन पर निर्भर छी आओर क्षमताक हिसाबसँ क्रमबद्ध अग्रसर छी। हम जल्दीबाजी मे हम विश्वास नहि रखैत छी, धीरे-धीरे क्रमबद्ध तरीका सँ अग्रसर छी। मिथिला गृह उद्योग क्रमश: बढ़ि रहलैयै।
मणि : मिथिला सँ कच्चा माल आओर मजदूर सभ कारोबारी चाहैत छथि मुदा कारोबार बाहर करय चाहैत छथि। मिथिला गृह उद्योगक की योजना अछि ?
उत्तर : मिथिला गृह उद्योगक सभ वस्तु बनेबाक लेल काँच वस्तु मिथिलामे उपलब्ध अछि। हमर परिकल्पना ग्रामीण स्तर पर स्वरोजगारक अछि जाहिमे महिला वर्गक योगदान पर ध्यान केंद्रित अछि। आबय बला समय मे गामे-गाम स्वयं सहायता समूहक माध्यम सँ गृह उद्योग स्थापित करबाक विचार अछि। एहिमे सफलता-असफलता भविष्यक गर्भमे छैक, परिस्थिति आ समय एला पर विवेचना विमर्श करब। गामक एकटा बड्ड बैघ विडम्बना अछि जे गामक मजदूर गाममे मजदूरी लेलाक बाबजूद उचित मेहनत सँ काज नहि करैत छैक।
मणि : नीतीश जी पछिला बेर दिल्लीमे बिहारक लघु उद्योग, विशेषकऽ मिथिलाक चर्चा कयने छलथि। सरकार सँ केहन सहयोग भेट रहल अछि?
उत्तर : हमरा एखन तक सरकारी योजनाक कोनो लाभ नहि भेट रहल अछि। तकर कारण अछि आफिसक टेबुले-टेबुल चक्कर काटय सँ नीक ओहि समय केँ मिथिला गृह उद्योग लेल सश्रम सिंचित कय आगाँ बढ़ाबी आओर प्लेटफार्म तैयार भेलाक बाद सरकारी तंत्रमे प्रयास करब।
मणि : मिथिला गृह उद्योगक उत्पादक ब्रांडिंग एखन धरि नीक सँ नहि भेल अछि एहि विषय पर की कहब अछि ?
उत्तर : ब्राँडिंग भऽ रहलैए रहलैयै बेसी तेज दौरलासँ ठेस लगबाक खतरा सेहो रहैत छैक। हम अपन क्षमतानुसार प्रगति केर बाट पर अग्रसर छी।
मणि : की हमसब आबयवला समयमे मिथिला गृह उद्योगक उत्पाद देशभरि मे देखि सकय छी?
उत्तर : हम वर्तमान स्थिति केँ अवलोकन करैत नीक भविष्य हेतु आशान्वित छी। बाँकि आहाँ सभक सहयोग आ प्रोत्साहन बाट मजगुत करबामे सहायक सिद्ध होयत जे अपने सभसँ अपेक्षित अछि।
मणि : अपन परिकल्पनाक अनुपूर्ति लेल आहाँक मेहनत आओर समर्पण किनको सँ नुकायल नहि अछि। प्रवासी मैथिल समाज सँ की आग्रह करै चाहब। अपने आजुक नव पीढ़ी केँ की संदेश देबय चाहब।
उत्तर : लगन आओर श्रमसँ गुणवत्तापूर्ण काज करबाक हेतु प्रेरित करबनि। एहि तरहे अपन लक्ष्य तक कम पूंजी निवेश सँ कदाचित आगाँ बढ़ल जा सकैए। एखन एहि क्षेत्र मे काज करबाक अपार संभावना छैक। जेनाँकि कृषि पर आधारित काज मे हमरा लोकनि लगन आ मेहनति सँ एकटा सामाजिक बदलाव आओर आर्थिक संपन्नता आनि सकैत छी से संभव छैक। बाजार बहुत पैघ छै, एखन एक समान काज केलाक बाबजूद नीक सफलता भेटि सकैए। नव युवा सभकेँ स्वरोजगार बाट अपनेबाक हेतु आग्रह करबनि। यदि हमरा सँ किनको कोनो विचार करबाक इच्छा हेतनि तऽ हम सहजता सँ उपलब्ध छी आ सदिखन रहब।प्रवासी मैथिल समाज सँ आग्रह करबैन जे पलायन वीरान होइत मिथिलाक पौराणिक सभ्यता-संस्कृति केँ पुन: स्थापित करबामे अपना स्तर पर अपन योगदान करथि।
मणि : बहुत बहुत धन्यवाद।
मिथिला गृह उद्योग द्वारा उत्पादित किछु चीजक जानकारी एहि प्रकारे अछि :
(विस्तृत जानकारीक लेल www.mithilagrihudyog.com पर जाऊ)


text:
कलिगाँव गाम दरभंगा जिला के सिंहवाड़ा प्रखंड के कलिगाँव पंचायत के एकटा प्राचीन आ एतिहासिक गाम अछि।
एहि गाम में मिथिला के अनेको महान पुरुष लोक भेल छथि जिनक योगदान मिथिला संग देश लेल अविस्मरणीय अछि। एहि गामक किछु प्रमुख महापुरुष छथि :-
एहि गामक कतेको लोक देश विदेश में अपन गामक संग मिथिला के नाम रौशन कय रहल छथि। जहिमें किछु प्रमुख लोक छथि :-
मंच सँ जुड़ल गामक सहयोगीगण लोकनि छथि :-
एहि गामक देल जानकारी में शुद्धिकरण वा सुझाव लोगों ल वा गामक आन जानकारी आ कोनो समस्याक चर्चा हेतु नीचा देल लिंक पर क्लिक करी :-
https://chat.whatsapp.com/Eztal7dSf9OL6hk5YU9Jwr
नोट :- आग्रह जे मैथिल मंच सँ जुड़ल कोनो जानकारी सुझाव वा सहयोग लेल 8826566136 वा manchmaithil@gmail.com पर सम्पर्क करी।


text:
> मिथिला महोत्सवक तेसर दिनक कार्यक्रम पर भेल चर्च
कलकत्ता. मिथिला विकास परिषद् केर केंद्रीय कार्यालय मे रविदिन (१६ सितम्बर, २०१२) केर सांझ मे कार्यकर्ता लोकनि द्वारा विस्तृत विमर्श कयल गेल. मिथिला महोत्सव केर तेसर दिनक कार्यक्रम आगामी रविदिन २३ सितम्बर, २०१२ कें भारतीय भाषा परिषद् मे साहित्यिक अनुष्ठानक रूप मे होयत. कार्यक्रमक संयोजक अंजय चौधरी जनतब देलनि जे एही कार्यक्रम मे मैथिलीक साहित्यिक क्षेत्रक नामचीन नव-पुरान साहित्यकारक जमघट रहत. पहिने त' मैथिली मे युवा लेखन पर परिचर्चा होयत. तकर बाद कवि गोष्ठी होयत. तत्पश्चात सांगीतिक कार्यक्रमक संग एहि अनुष्ठानक समापन होयत. परिषदक राष्ट्रीय अध्यक्ष अशोक झा कहलनि जे कार्यक्रमक पूर्ण तैयारी भ' चुकल अछि आ ई मैथिली कें समर्पित कार्यक्रम अछि. कार्यक्रम मे प्रवेश कार्ड द्वारा होयत. एहि हेतु कार्ड केर वितरण जारी अछि. इच्छुक लोकनि परिषदक केंद्रीय कार्यालय सं कार्ड प्राप्त क' सकैत छथि आ एहि मादें संपर्क (@ 9831031987) सेहो क' सकैत छथि.
कलकत्ता. मिथिला विकास परिषद् केर केंद्रीय कार्यालय मे रविदिन (१६ सितम्बर, २०१२) केर सांझ मे कार्यकर्ता लोकनि द्वारा विस्तृत विमर्श कयल गेल. मिथिला महोत्सव केर तेसर दिनक कार्यक्रम आगामी रविदिन २३ सितम्बर, २०१२ कें भारतीय भाषा परिषद् मे साहित्यिक अनुष्ठानक रूप मे होयत. कार्यक्रमक संयोजक अंजय चौधरी जनतब देलनि जे एही कार्यक्रम मे मैथिलीक साहित्यिक क्षेत्रक नामचीन नव-पुरान साहित्यकारक जमघट रहत. पहिने त' मैथिली मे युवा लेखन पर परिचर्चा होयत. तकर बाद कवि गोष्ठी होयत. तत्पश्चात सांगीतिक कार्यक्रमक संग एहि अनुष्ठानक समापन होयत. परिषदक राष्ट्रीय अध्यक्ष अशोक झा कहलनि जे कार्यक्रमक पूर्ण तैयारी भ' चुकल अछि आ ई मैथिली कें समर्पित कार्यक्रम अछि. कार्यक्रम मे प्रवेश कार्ड द्वारा होयत. एहि हेतु कार्ड केर वितरण जारी अछि. इच्छुक लोकनि परिषदक केंद्रीय कार्यालय सं कार्ड प्राप्त क' सकैत छथि आ एहि मादें संपर्क (@ 9831031987) सेहो क' सकैत छथि.
(Report: मिथिमीडिया ब्यूरो)
Tags: हालचाल


text:
बृहत हिमालय पदमार्ग
बृहत हिमालय पदमार्ग या ग्रेट हिमालय ट्रेल (Great Himalaya Trail) संसारक लाम्बा आ उच्च पदमार्गसभ मध्ये एक छी । नेपालक सुदुर पूर्वक जिला ताप्लेजुङ सँ सुदूर पश्चिमक जिला दार्चुलातक भूभाग ओगटेने बृहत हिम शिखरसभ रहल स्थानके बृहत हिमालय क्षेत्र (Great Himalaya Region) कहैत अछि । ई पदमार्ग नेपालक हिमाली जिलासभ छुन्ने अछि । ई पदमार्गक दुईवटा रुट मध्ये एकटा पूर्बक ताप्लेजुङ सँ पश्चिमक हुम्ला आ दोसर दार्चुला तक पुगैत अछि । ई ट्रेल तिब्बत, भारत, म्यानमार, पाकिस्तान तक फैलल अछि । ई पदमार्गक विकास पर्यटकसभके ई नयाँ अनुभूति देएत अछि आ साथ गरीबी निवारण आ विकास सहितक पर्यटनके झल्कावैत अछि । ई पदमार्गके १० भागमे बिभाजन कएल गेल अछि जहि अन्तर्गत पाँच हिमाली जिलामे कार्यरत द ग्रेट हिमालय ट्रेल विकास कार्यक्रम पर्यटन अभिवृद्धिक लेल योगदान देएत अछि । ई पदमार्ग निर्माणक दोसर उद्देश्य अविकसित जिलाक विकास, रोजगारी सिर्जना आ हिमाली क्षेत्रक समुदायक लेल अवसर प्रदान कएल गेल रहल अछि ।[१]
परिचय[सम्पादन करी]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "‘ग्रेट हिमालयन ट्रेल’ को उद्घाटन", welovenepal.com, लब नेपाल नेटवर्क, अन्तिम पहुँच १३ सितम्बर २०१३।


text:
अपनेक जनतब होएत पूजन'क' पहिल दिन माँ दुर्गा केर पहिल स्वरूप माता शैलपुत्री'क' पूजन कएल जैत अछि। माता शैलपुत्री नवदुर्गा मे पहिल देवी छथिन । पर्वत राज हिमालयक' घर पुत्री रूप मे उत्पन्न हेबाक कारण हिनकर नाम शैलपुत्री पड़ल।
नंदी नामक वृषभ 'बड़द' पर सवार माँ ‘शैलपुत्री’ केर दाहिना हाथ मे त्रिशूल आर बाम हाथ मे कमलक पुष्प रहैत अछि। हिनका समस्त वन्य जीव-जंतुक रक्षक मानल जाएत छैन। एगो लोकक अवधारणा सेहो अछि दुर्गम स्थल पर स्थित बस्ति सब मे सबसे पहले शैलपुत्री'क' मंदिरक स्थापना अहिलेल कएल जाइत अछि ताकि माता केर कृपा सौं वो स्थान सुरक्षित रहि सकए।
अपना पूर्वजन्म मे इ प्रजापति दक्ष के घरक कन्या के रूप मे उत्पन्न भेल छलीह।तखन हिनकर नाम ‘सती’ छल और हिनकर विवाह परमपिता भगवान शंकरजी'क' संग भेल छलैन। एक बेर प्रजापति दक्ष बहुत बड़का यज्ञक आयोजन केलनि जाहिमे सभ देवता के अपन- अपन यज्ञ- भाग प्राप्त करबाक लेल निमंत्रित केलनि। किन्तु दक्ष शंकरजी के अहि यज्ञ मे निमंत्रित नञि केलनि। सती जखन इ सुनलनि कि हुनक पिता एक गोट अत्यन्त विशाल यज्ञक अनुष्ठान क' रहलथि त' ओतय जेबाक लेल हुनक मन व्याकुल होमय लागल। अपन इच्छा वो शंकरजी के कहलखिन।
बात पर विचार कयला'क' बाद वो कहलनि – प्रजापति दक्ष कोनो कारणवश हमरा सौं रुष्ट छथि। अपना यज्ञ मे सभ देवता के आमंत्रित केलखिन आ हुनकर यज्ञ- भाग सेहो हुनका सब के समर्पित केलखिन हँ, किन्तु जानि-बुझि हमरा नञि बजोउलनि ।एहेन स्थिति मे अहाँक ओहिठाम जेनाई कोनो प्रकारे श्रेयस्कर नहि बुझाएत अछि ।
शंकरजी के अहि उपदेश सौं सती के कोनो बोध नहीं भेलनि और पिताक यज्ञ देखबाक, माई-बहीन सौं भेंटक हिनकर व्यग्रता कोनो तरहे कम नहि भेल। हुनकर प्रबल आग्रह देख अंतत: शंकरजी हुनका ओतय जेबाक अनुमति प्रदान कय देलथिन।
सती अपना पिताक घर पहुंच देखलनि कि केयो हुनका सौं आदर और प्रेमक संग बात नहि क' रहल छलैं। सभ मुँह फेरेने छथि। केवल सती'क' माता हुनका स्नेह सौं गला लगौलनि।
बहिनक बात मे व्यंग्य और उपहास के भाव भरल छल। परिजनक अहि व्यवहार से सती केर मन क' बहुत क्लेश पहुँचलनि। सती देखलनि कि ओहिठाम चहुँदिश भगवान शंकर जी के प्रति तिरस्कारक भाव भरल पड़ल अछि और दक्ष सेहो हुनका प्रति किछु अपमानजनक वचन कहलखिन।
इ सब देखि सतीक हृदय क्षोभ, ग्लानि और क्रोध सौं संतप्त भ' उठल और वो सोचलखिन जे भगवान शंकर जी के बात नै मानि, अहिठाम आबि हम बहुत बड़का भूल केलों। सती अपना पति भगवान शंकर जीक अपमान नै सहि सकली और अपन ओहि रूप के तत्क्षण ओतहि योगग्नि द्वारा भस्म क' लेलनि। वज्रपातक समान इ दु:खद समाचार सुनि शंकरजी अतिक्रुद्ध भ' अपन गण के पठा दक्ष के यज्ञ क' पूर्णतया: विध्वंस करा देलखिन।
सती योगाग्नि द्वारा अपन शरीर क' भस्म कय अगिला जन्म मे शैलराज हिमालयक पुत्री के रूप में जन्म लेलखिन । अहि बेर ओ “शैलपुत्रीक” नाम सौं विख्यात भेली।
पार्वती, हैमवती सेहो हुनकरे नाम छैन्ह। उपनिषदक कथाक अनुसार शैलपुत्रिये हैमवती स्वरूप सौं देवता सभक गर्व- भंजन केने रहथि। “शेलपुत्री” देवीक विवाह सेहो शंकरजी सौं भेल छल। पूर्वजन्मक भांति ओ अहू बेर भगवान् शिव केर अर्धांगिनी बनली। नवदुर्गा मे पहिल शैलपुत्री दुर्गाक महत्व और शक्ति अनंत छैन।
हिनकर उपासनाक मंत्र :
वन्दे वांछितलाभाय चन्दार्धकृतशेखराम्।
वृषारूढां शूलधरां शैलपुत्रीं यशस्विनीम्।।
~जय अम्बें माँ~


text:
पटना। 30 सितंबर। भारत द्वारा पाकिस्तान पर सर्जिकल स्ट्राइक केर खबर सुनते आतंकी हमला म' कैमूर के शहीद राकेश केर पत्नी किरण केर आँखि पहिल बेर खुशी सँ चमैक उठलैन्ह। अप्पन पति के शहीद भेलाक बाद सँ गुमसुम रहै बाली किरण जोश म' कहली कि भारत एक शहीद केँ बदला हजार आतंकि सभक सिर आनत तखने हम्मर करेजा ठंढा होयत। आगा ओ कहली कि मोदी जी दुनियां केर नक्शा सँ पाकिस्तान केँ नाम मिटा दी। आतंकवाद सँ मुक्तिक लेल इ एक मात्र उपाय अछि।
किरण भावुक भ' कहली कि जे शहीद देशक काम आयल ओ वापस तेँ नै अउता, लेकिन पाकिस्तान केँ सफाया सँ हुनका सभक आत्मा क' शांति आर परिजन सभ क' सकून भेटतैन्ह। कैमूर के नुआंव प्रखंड केाड्ढा गांव म' अप्पन सासुर म' भीजल आँखि सँ किरण कहली कि पाकिस्तान सीज फायर केर उल्लंघन कैरते रहैत अछि आर फुइस सेहो बाजैत अछि। भारत सच्चाई केँ राह पर अछि। एखन धरी हिन्दुस्तानी सेना कुनु बड़का देग उठेवा सँ परहेज किये केलक, ई बात हमरा बुझबा म' नै आबैत अछि। सेना क' इ आक्रमण बहुत पहिने करबाक चाहि रहे।
उरी सेक्टर के आतंकी हमला म' शहीद भेल सुनील कुमार विद्यार्थी केर पत्नी कहली कि भारत हमला करि सही केलक। हम सब एहि सँ भेलंहु, मुदा हमला म' पाकिस्तानी नागरिक सभक ख्याल राखल जाए। ओहो सब हमरे सभ जोका छैथ। आगा ओ कहली कि हुनका भारत द्वारा कायल गेल हमलाक जानकारी टीवी चैनल भेटलैन्ह। भारत बहुत नीक केलक आर इ हमला आरो होबाक चाही। शहीद केर बेटी आरती कहली कि हमला सही अछि, लेकिन सरकार आतंकि सभ क' जेल म' रखबाक बजाए सीधा फांसी देल करैथ। जाहि सँ एहितरहक घटना दुबारा नै घटे।
उरी हमला म' शहीद भेल भोजपुर जिला के शहीद अशोक केर पत्नी संगीता पाकिस्तान पर खूब तामस जाहिर केलीह। ओ कहली कि भारतीय सेना दुश्मन सभ सँ चुईन-चुईन क' उरी केर बदला लैथ।पतिक शहादत केँ बाद आय कलेजा ठंढा भेल। आगा ओ कहली की शुरू भेल जंग एखन खत्म नै करबाक चाही। भारतीय सेना ताधरि कार्रवाई करे जाधरिदुश्मन देश पाक घुटना नै टेका। दुश्मन सभ क' सबक सिखेबाक लेल जरुरत परल तेँ आर दुइ - चारि अशोक केर शहादत देबाक लेल तैयार छी। अपने क' बता दी भारत सर्जिकल स्ट्राइक म' पाकिस्तान स्थित सात आतंकी ठिकाना ध्वस्त केलक जाहि म' 38 आतंकवादी मारल गेल।


text:
कलकत्ता. देशक सांस्कृतिक राजधानी कलकत्ता मैथिल हेतु तीर्थ सं कम नहि अछि. मिथिला-मैथिली क्रियाकलाप कें बल प्रदान करबाक लेल नाट्यकर्म दिस अग्रसर भेल छलहुं. 6 दशक सं बेसी भ' गेल जखन कलकत्ता केर मैथिली रंगमंच जागल छल. बीच मे कने शिथिल भेल मुदा पुनः बुझना जा रहल अछि जे फेर दिन घुरत. रंगमंचीय गतिविधि देखि बहुत बेसी आह्लादित होइत छी. मैथिली रंगमंच कें बाट देखबैत रहत कलकत्ता.
उक्त बात मिथिला विकास परिषद् कोलकाता केर कार्यालय मे मंगलदिन सांझ प्रसिद्ध नाट्य-निर्देशक आ अभिनेता दयानाथ झा कहलनि. परिषद् द्वारा हुनक स्वागत आ वर्तमान महानगरीय स्थिति सं अवगत कराओल गेल.
दयानाथ झा उपस्थित लोकनि कें अपन आरंभिक नाट्य जिनगीक विषय मे बतओलनि. ओ कहलनि जे तहिया नाट्यकर्म गतिविधि कें बल प्रदान करबाक उद्देश्य सं होइत छल मुदा धीरे-धीरे महानगर एहि विधा मे नीक काज कयलक. बहुतो नव-नव मंच आ निर्देशक बहार भेलाह। बहुत रास नाटक मंचित भेल. ओ कहलनि जे कलकत्ता छूटल आ नाट्य संगी सभ सेहो बिसरि गेलाह.
वर्तमान मे हैदराबाद प्रवास मे रहनिहार दयानाथ झा कहलनि जे ओतय एक साहित्यिक मंच सक्रिय अछि. ओकर सफल सञ्चालनक बाद हुनक इच्छा छनि एक नाट्य मंच केर स्थापना करब. ओ कहलनि जे उमर केर एहि पड़ाव पर ओतेक बेसी उर्जावान रहब संभव नहि भ' पबैत अछि.
मिथिला विकास परिषद् केर राष्ट्रीय अध्यक्ष अशोक झा मिथिमीडिया कें जनओलनि जे दयानाथ झा हुनका सभ कें हाथ ध' मंच पर ल' गेल छथि. नाटक करबाक हेतु निर्देशन-अभिनय हिनके सं भेटल अछि. पूछल गेल पर जे प्रस्तावित नाट्य-महोत्सव मे दयानाथ झा उपस्थित होयताह? त' अशोक झा बतओलनि जे उद्घाटन दिन हिनक उपस्थिती निश्चित नहि अछि मुदा महोत्सव केर आन दिन ई उपस्थित रहताह.
ज्ञात हो जे दयानाथ झा, गुणनाथ झा आदि लोकनि कलकत्ता मे रंगकर्म कें प्राण फूंकने रहथि. आजुक परिदृश्य मे देखी त' मिथिला विकास परिषद् सहित कोकिल मंच, मिथियात्रिक-झंकार आदि संस्था रंगमंच हेतु सक्रिय अछि. संगहि मिथिला विकास परिषद् नाट्य महोत्सव क' रहल अछि जकर उद्घाटन 21 अप्रैल कें महाजाति सदन मे अशोक झा लिखित-निर्देशित नाटक 'कमउआ पूत' केर मंचन सं होयत. महोत्सव मे विभिन्न ठाम केर संस्था द्वारा सेहो नाटक खेलल जायत.
उक्त बात मिथिला विकास परिषद् कोलकाता केर कार्यालय मे मंगलदिन सांझ प्रसिद्ध नाट्य-निर्देशक आ अभिनेता दयानाथ झा कहलनि. परिषद् द्वारा हुनक स्वागत आ वर्तमान महानगरीय स्थिति सं अवगत कराओल गेल.
दयानाथ झा उपस्थित लोकनि कें अपन आरंभिक नाट्य जिनगीक विषय मे बतओलनि. ओ कहलनि जे तहिया नाट्यकर्म गतिविधि कें बल प्रदान करबाक उद्देश्य सं होइत छल मुदा धीरे-धीरे महानगर एहि विधा मे नीक काज कयलक. बहुतो नव-नव मंच आ निर्देशक बहार भेलाह। बहुत रास नाटक मंचित भेल. ओ कहलनि जे कलकत्ता छूटल आ नाट्य संगी सभ सेहो बिसरि गेलाह.
वर्तमान मे हैदराबाद प्रवास मे रहनिहार दयानाथ झा कहलनि जे ओतय एक साहित्यिक मंच सक्रिय अछि. ओकर सफल सञ्चालनक बाद हुनक इच्छा छनि एक नाट्य मंच केर स्थापना करब. ओ कहलनि जे उमर केर एहि पड़ाव पर ओतेक बेसी उर्जावान रहब संभव नहि भ' पबैत अछि.
मिथिला विकास परिषद् केर राष्ट्रीय अध्यक्ष अशोक झा मिथिमीडिया कें जनओलनि जे दयानाथ झा हुनका सभ कें हाथ ध' मंच पर ल' गेल छथि. नाटक करबाक हेतु निर्देशन-अभिनय हिनके सं भेटल अछि. पूछल गेल पर जे प्रस्तावित नाट्य-महोत्सव मे दयानाथ झा उपस्थित होयताह? त' अशोक झा बतओलनि जे उद्घाटन दिन हिनक उपस्थिती निश्चित नहि अछि मुदा महोत्सव केर आन दिन ई उपस्थित रहताह.
ज्ञात हो जे दयानाथ झा, गुणनाथ झा आदि लोकनि कलकत्ता मे रंगकर्म कें प्राण फूंकने रहथि. आजुक परिदृश्य मे देखी त' मिथिला विकास परिषद् सहित कोकिल मंच, मिथियात्रिक-झंकार आदि संस्था रंगमंच हेतु सक्रिय अछि. संगहि मिथिला विकास परिषद् नाट्य महोत्सव क' रहल अछि जकर उद्घाटन 21 अप्रैल कें महाजाति सदन मे अशोक झा लिखित-निर्देशित नाटक 'कमउआ पूत' केर मंचन सं होयत. महोत्सव मे विभिन्न ठाम केर संस्था द्वारा सेहो नाटक खेलल जायत.
(Report: मिथिमीडिया ब्यूरो)
Tags: हालचाल


text:
विगत 28-29 मइ केँ अगरतला मे 'अखिल भारतीय युवा लेखक महोत्सव'क आयोजन भेल. आयोजक छल, साहित्य अकादेमी. एहि महोत्सव मे चौबीसो मान्यता प्राप्त भाषाक अलावे तीन गोट पूर्वोत्तर भारतक जनजातीय भाषा-कोकबोरॉक, चकमा आ मोग केँ सेहो प्रतिनिधित्व छल. सौभाग्यवश एहि खेप मैथिलीक प्रतिनिधित्व करबाक अवसर हमरहि भेटल.
विभिन्न भाषा-साहित्यक प्रतिनिधि समानधर्मा लोकनि सँ साक्षात्कारक उल्लास आ भारतीय भाषा-साहित्यक समकालीन गतिविधि केँ चिन्हबाक-जनबाक जिज्ञासाक संग जखन 27 मइ केँ प्रायः चारि बजे अपराह्न मे अगरतला एयरपोर्ट सँ बहरेलहुँ, तँ सभ सँ पहिने भेटलीह पंजाबीक प्रतिनिधि-डॉ. शालू कौर. औपचारिक अभिवादनक पश्चात दुनू गोटे गाड़ी मे बैसि होटल दिस विदा भेलहुँ. एयरपोर्ट सँ होटल धरिक करीब 7 किलोमीटरक यात्रा मे शालू जीक बहुमुखी प्रतिभाक परिचय पओलहुँ. जखन ओ स्नातक केर छात्रा छलीह तखनहि सेना मे लेफ्टिनेंट पद पर नियुक्ति पओलनि. चारि वर्षक सेवाक बाद त्यागपत्र दए पुनः आगाँक अध्ययन मे जुटलीह. पंजाबी साहित्य मे पीजी कयलनि. पश्चात एम.फिल. आ पी.एच.डी.क उपाधि सेहो अर्जित कए, सम्प्रति दिल्ली विश्वविद्यालय मे अध्यापन करैत छथि. इहो जानल जे फैमिनिज्म आ सूफीज्म हुनक प्रिय विषय छनि, जकर प्रभाव पश्चात हुनकर कविता सभ मे सेहो पाओल. पंजाबी साहित्य मे सूफी परम्परा हुनक शोधक विषय सेहो छलनि. एकर अलावे शालू पिस्टल शूटिंग मे राष्ट्रीय स्तरक खेलाड़ी सेहो छथि. महत्वपूर्ण इहो जे शालू जे केलनि, पूरा मनोयोग सँ केलनि. सभ क्षेत्र मे प्रशंसनीय सफलता पओलनि. तकर प्रमाण देखल हुनकर मोबाइल मे-हुनका प्राप्त सोरहि सँ अधिक स्वर्ण-पदकक फोटो.
28 वर्षीया शालूक प्रतिभा-परिचय सँ मुग्ध भेल होटल पहुँचलहुँ. नियत स्थानपर डेरा खसाओल. संध्याकाल जखन डाइनिंग हॉल मे पैसलहुँ तँ ओतय परिचय भेल असमिया कवि विक्टर राजकुमार आ मणिपुरीसेवी- ख.कृष्णमोहन सिंहसँ. विक्टर मूलतः साफ्टवेयर इंजिनीयर छथि आ अपन कम्पनी चलबैत छथि. कृष्णमोहन एखन छात्रजीवने व्यतीत कए रहलाह अछि मुदा, भाषा-साहित्यकर्मीक रूपमे बेस ख्यातिलब्ध छथि। तीनू गोटे भोजन करैत रही, हठात् असमिया आ मणिपुरीक साहित्यिक गतिविधिक प्रति जिज्ञासा भेल आ दुनू गोटेसँ समवेत पुछलियनि- एकटा रचनाकारक रूप मे अहाँ लोकनि केँ अपन साहित्यक सभ सँ पैघ समस्या की अभरैत अछि? अपेक्षा छल जे उत्तर भेटत- पाठकक अभाव, प्रकाशकक अभाव, वितरण व्यवस्थाक अभाव...... तावत् कृष्णमोहन उत्तर देलनि- हमर सभक पाठकक अति-संवेदनशीलता। विक्टर सेहो समर्थनमे मूड़ी डोलौलनि. हमरा उत्तरक गंभीरता, कही तँ निहितार्थक भाँज नहि लागि रहल छल. भेल जेना प्रश्न टारबाक लेल किछु कहि देलनि अछि, मुदा विक्टरक सहमति हमरा अपनहि आशंका सँ असहमति करा रहल छल। पुनः हमर जिज्ञासा छल- कने विस्तारसँ कहू।
कृष्णमोहन अत्यंत पीड़ित स्वर मे कहय लगलाह- हम सभ अपन आस-पास जे देखैत छी, जे अनुभव करैत छी, जे भोगैत छी तकर यथावत् चित्रण अपन साहित्य मे नहि कए पबैत छी। कारण ई बात हमरा एतुका घोषित-अघोषित सत्ता केँ अखरैत छैक....
हम टोकलियनि- तकर माने जे ओ सब डेराइत अछि अहाँ लोकनिक कलमक बल सँ?
विक्टर स्पष्टीकरण दैत बजलाह- डेराइत तँ अछि सत्ते मुदा डेरायल देखाय नहि चाहैत अछि. अपन डर केँ नुकेबाक हेतु हमरा सभ केँ डेरबैत अछि. जँ हमरा लोकनि एहि सत्ता-व्यवस्थाक विरुद्ध कोनो बात लिखैत छी तँ चौबीस घण्टाक भीतर समाद भेटैत अछि-जँ खएर चाहैत छी तँ अपन रचनाक स्पष्टीकरण छापि मूल बात केँ काटू. अन्यथा तीन दिनक भीतर....!
बजैत-बजैत विक्टर रुकि गेलाह. हमरा लेल ओहि अव्यक्त अभिव्यक्तिक व्यक्त भाव केँ ठेकानब मोसकिल नहि छल. अभिव्यक्तिक स्वतंत्रता पर कुठाराघातक संत्रास ओ अपन भुक्त-अनूभूत पीड़ाक अव्यक्त रहि जयबाक अतृप्ति आ टीस, एहि दुनू नवतुरिया साहित्यकारक मुँह पर स्पष्ट झलकि रहल छल. मुदा, हम वातावरणक गंभीरताक परिधि केँ फानि पहुँचि गेल रही अपन साहित्यांगन मे. एकाएक हमरा मुँह सँ बहराय गेल- अहाँ सभ अति-संवेदनशीलता सँ पीड़ित छी आ हम सभ असंवेदनशीलता सँ! हुनका लोकनि केँ हमर संकेत बुझबा मे भाङ्गठ नहि भेल रहनि. एकटा ठहक्का मुखरित भेल. हँसल हमहूँ रही. मुदा मनेमन ताहि सँ अधिक कानल रही अपनहि लोकक बीच अपन उपेक्षाक स्वर अकानि. अंतरात्मा सहसा बाजि उठल छल- हमरो गप पर किओ कान दितैक एहिना...!!!
वातावरण मे पुनः आत्मीयता आ उल्लासक प्रवेश भऽ गेल छल. डाइनिंग हॉल सँ बहराय हमहूं एहि दुनू कविक काव्यलोक मे फेर दुपहर रातिधरि विचरण करैत रहलहुँ. (क्रमशः)
— चंदनकुमार झा
Tags: आलेख


text:
घर पहुँचिते लागल जे स्वर्गमे पहुँचि गेलौं ।सजल घर-दुआरि एना लागैत छल जे दिबाली छै ।कनियाँकेँ खुश देख लागल जे जरूर किओ नैहरसँ आएल हेतै ।हमरा देख ओ हँसैत बाजलनि "हे एकटा बात बुझलियै ।आइ तँ कमाल भऽ गेलै ।आइ आबि गेलै ।"
हमर शक मजगूत भऽ रहल छल ।बूझि गेलौ जे आब जेबी कटबे करत ।मन्हुआएल कहलियै " की आबि गेलै ?फरिछा कऽ बाजू ने ।"
ओ खुशीक सीमा पार करैत कहलनि "आइ छबो बलत्कारीक फाँसीक निर्णय आबि गेलै ।"
आब तँ हमहूँ खुश छलौं ।आखिर केतकीकेँ न्याय भेँटि गेलै ।"यै ई चमत्कार कोना भेलै ?" हमर सबालपर ओ उत्तर देलनि "ई मीडिया बला तते ने छापलकै जे सरकारकेँ मजबूर हुअऽ पड़लै ।सत्तमे अपन देशक मीडिया बड मजगूत अछि ।"
आइ हमरा मीडिया लेल सम्मान सए गुणा बढ़ि गेल ।
अमित मिश्र


text:
अनंत पूजाक महत्व। अनंत पूजा केला स की की फल भेटइ छई
अनंत चतुर्दशी
एकटा वन में सुमंत नामक ऋषि रहैत छलाह। ओ श्रेष्ठ धर्मपरायण छलाह । किछु दिनक पश्चात हुनक पत्नी दिक्षा सँ पुत्री रत्न प्राप्त भेलनि । ऋषि ओहि पुत्रीक नाम सुशीला राखल । दर्भाग्य वस पुत्री जन्मक किछु दिनक पश्चात ,हुनक मृत्यु भऽ गेल।
सुमंत ऋषि दोसर विवाह एकटा कर्कसा नामक कन्या सँ केलनि,जिनकर स्वभाव नामक अनुकुलें छलनि ।
किछु वर्ष बितलाक बाद सुशीला के विवाह कौण्डिल्य नामक ऋषि सँ भेलनि । जखैनि ओ अपन सासुर जाए लगलि तऽ विमाता अपन क्रुरताक परिचय दैत हुनका संदुक में ईंटा,पथ्थर भरि देल । सासुर अएलाक वादो सुशीला प्रसन्न नहि छलिह ,कारण घरमें दरिद्रताक वास छल।एक दिन ओ अपन समस्या निवारण हेतु भगवान अनंतक पुजा आरम्भ कैलनि ,हुनक पति कौण्डिल्य ऋषि पत्नीक संग पुजा कए पुरा निष्ठा सँ भगवान अनंतक लक्ष्मी नारायन स्वरुपक ध्यान कए जे श्री विष्णुक भौतिक जगत के स्वरुप थिकाह आर वाऽह एहि लोकक इष्ट छथि।
मान्यता अछि भगवान एहि भौतिक जगत में 14 लोक बनाओल जाहि में भूर्लोक, भुवर्लोक, स्वर्लोक, महर्लोक, जनलोक, तपोलोक, ब्रह्मलोक, अतल, वितल, सुतल, रसातल, तलातल, महातल आर पाताल अछि। अनंतसूत्र के 14 गांठ 14 लोकक प्रतीक स्वरुप अछि।
इ मान्यता अछि जे 14 वर्ष तक लगातार अनंत चतुर्दशीक व्रत रखैत अछि तकरा, विष्णु लोक क प्राप्ति होइत अछि । अनंत सूत्र कें पुरुष दाहिना आर स्त्री बायाँ हाथ में बान्हैत छथि।
अनंन्तसागरमहासमुद्रेमग्नान्समभ्युद्धरवासुदेव।
अनंतरूपेविनियोजितात्माह्यनन्तरूपायनमोनमस्ते॥
-श्रीमति रूबी झा


text:
कान्द्रा लडियाके जोखिममे मुर्गाहुवा गाउँ
जीवन चौधरी
पहलमानपुर, ६ कुँवार । कान्द्रा लडियाके कटानसे घोडाघोडी नगरपालिका वडा नम्बर ११ के मुर्गाहुवा गाउँ जोखिममे परल बा ।
लडियाके तीब्र कटानसे पुरा गाउँ नै जोखिम रहल गाउँक भलमन्सा राम बहादुर चौधरी बटैलै । ‘हरेक साल लडियामे अइना बाढ ओ हुइना कटानसे गाउँ नै जोखिममे बावै’, भल्मनसा चौधरी कहलै–‘अब्बेसम गाउँक ५० बिघासे ढिउर जग्गा जमिन कटानी हुइल बा कलेसे २५ बिघामे लगाइल धान फेन पटानी कैके नोक्सान हुइल बा ।’
भदौ ३१ गतेसे अविरल बर्षा हुइलपाछे शनिच्चरके आइल बाढ ओ तिब्र लडियाके कटानसे गाउँ नै विस्थावित हुइना अवस्था आइल हो ।
इहे बिच लडियाके कटानसे मुर्गाहुवा गाउँमे रहल श्रीराम जानकी मन्दिर फेन जोखिममे परल मन्दिर व्यवस्थापन समितिके अध्यक्ष चन्द्र बहादुर चौधरी जानकारी डेलै ।
मन्दिर क्षेत्र आसपास रहल ८ बिघासे ढिउर जग्गा लडिया काटके लैगिलपाछे मन्दिर जोखिममे रहल जनाइल बा । शनिच्चरके आइल बाढसे मन्दिरहे जोखिममे पारल अध्यक्ष चौधरी जानकारी डेलै ।
‘एक ओर लडिया गाउँहे उठीबास बनाइ लागल बावै’, अध्यक्ष चौधरी कहलै–‘गाउँक सँगे मन्दिर फेन कटानी कैकै लैजिना अवस्था रहल बा, गाउँ ओ मन्दिर काटके लैगिलेसे हमार नाउँनिसान हेराजाइ ।’
२०५३ सालमे निर्माण हुइल मन्दिर २०७५ साल दर्ता प्रक्रिया पुरा करल मन्दिर व्यवस्थापन समितिके पूर्व अध्यक्ष छेदालाल कठरिया जानकारी डेलै । पूर्व अध्यक्ष कठरिया मन्दिर निर्माणमे २२ लाख रुपियासे ढिउर खर्च लागल जानकारी डेलै ।
कान्द्रा लडियासे गाउँ नै उठीबास हुइना कहटी गाउँक बुद्धिजिवी प्रदेशु चौधरी चिन्ता व्यक्त करलै । उहाँ लडियासे गाउँहे बचाइक लाग संघ, प्रदेश ओ स्थानीय सरकार विशेष ध्यान डेहे पर्ना औंल्याइलै । साथे उहाँ लडियामे तत्बन्ध तथा लडिया नियन्त्रण समयमे कैना अनुरोध करलै ।


text:
अपन गामक कला के पुनर्जीवन देबय में लागल छथि परसौनी, मधुबनी के शरद कुमार
देखबा योग्य अछि “आर्ट क्लब” में नीरु के सुजनी, चन्दा के लिखिया आ प्रियंका के गुडिया
पटना । नलिनी ठाकुर
मजबूत इच्छाशक्ति संग, लीक सँ हटि किछु बेहतर करबाक चाहत आ कठिनाई सँ लड्बाक लेल धैर्य रहय त असंभव के संभव बनाकय देखाओल जा सकैत अछि, आ अहां अप्रत्याशित उप्लब्धि के संग आन के गौरवान्वित कय सकय छी ।
एहने में एक छथि युवा मूर्तिकार एवं शिल्प-विशेषज्ञ ‘शरद कुमार’ , जे सम्प्रति सगुना मोड के नजदीक “द आर्ट क्लब” स्थापित कय अपन परिकल्पना के सकार करबाक हेतु समर्पित छथि।
देश के महामहिम राष्ट्रपति सँ कला में विशिष्ट उपलब्धि सब लेल सम्मानित आ संगहि विदेश में अनेकों सम्मान प्राप्त कयनिहार शरद कुमार पछिला २० वर्ष सँ लागल छथि मिथिला के लुप्तप्राय सुजनी कला, लिखिया कला आ गुडिया कला के संग पारम्परिक भित्ति चित्रकला के पुन: प्रतिष्ठित करय में।
पटना के बेली रोड में सगुना मोड लग स्थित “द आर्ट क्लब” के स्टुडियो में एहि दिशा में शरद कुमार के अद्यावधि उपलब्धि सबकें देखिकय कियो स्वत: अनुभव कय सकैत अछि कि हिनक कलात्मक सौन्दर्यबोध की अछि आ ओहि के अनुरुप हिनक कर्तव्य कर्म की छन्हि?
सुजनी कला में पारंगत नीरु देवी प्राथमिक विद्यालय के शिक्षिका छथि आ पटना जिलाक अथमलगोला लग कें जमालपुर बीघा के रहयवाली छथि। नीरु देवीक सुजनी कला में कारीगरीक महीनीं के बारे में कहैत शरद कुमार कहय छथि की ई एहि कला मे बहुत काज कयने छथि आ एहि कला के पुनर्जीवित करबा में सन्तोषजनक उपलब्धि प्राप्त भेल अछि आ एक प्रदर्शनी व्यापक स्तर पर देश-विदेश में आयोजन करबाक योजना पर काज चलि रहल अछि।
नीरु देवीक सुपुत्री सुश्री प्रियंका कपडा के गुडिया कला के परिष्क्रित रूप में तैयार कय रहल छथि। मिथिला में ई कला बहुत लोकप्रिय रहल अछि। कपडाक गुडिया, चिडिया, खिलौना नवजात शिशु आ बच्चा लोकनि के मनपसंद चीज होइत छल। आई ई गुडिया कला प्राय: लुप्तप्राय भेल जा रहल अछि जकरा फेर सँ नव रूप में स्थापित करबाक काज कय रहल छथि प्रियंका शरद जीक मार्गदर्शन में।
प्रियंका अपन कलाक निर्माण में नव-पुरान सूती वस्त्र, रूई आ कतरन, रंगीन धागा, केश लेल कारी सूती धागा, साज-श्रिंगार लेल मोती आ लैसेज के उपयोग करय छथि। प्रियंका गुडिया कलाक्रिति में गुड्डा-गुडिया संगे हाथी, घोडा, गाय, बकरी, चिडिया, धार्मिक प्रतीक चिह्न के शताधिक कलाक्रिति बना चुकल छथि। गुडिया कलाक्रितिक ई नज़ारा “द आर्ट क्लब” के विशेष आकर्षण बनल अछि।
गोरापट्टी, दरभंगाक चन्दा लाभ आर्ट क्लब में पारम्परिक लिखिया कला के जीवंत करय लेल समर्पित छथि। मध्यमा अंगुल प्रमाण कनची में रुई लपेटकय पारंपरिक रंग सँ पारंपरिक लिखिया कला के पुनर्जीवित कारबा में लागल छथि।
एहि सब कला के पुनर्स्थापित आ पुनर्जीवित करबाक संग-संग कला सबलेल अलग-अलग प्रकार के कगज के निर्माण आ संग्रह सेहो शरद कुमार के कलात्मक विशेषता छन्हि।
अपन गौरवशाली लोक कला के संरक्षण आ संवर्धन के प्रति उदार आ स्वाभिमानी शरद कुमार के एहि सुजनी कला, लिखिया कला, गुडिया कला के क्षेत्र में एतेक व्यापक रूप में काज करबाक बादो सरकार आ शासन स्तर पर कोनो आर्थिक सहयोग नहिं भेट रहल छन्हि। एहि सबके बावजूद शरद कुमार के विश्वास छन्हि की जँ उद्देश्य नीक अछि त आई ने कालि सफलता अवश्य भेटत।
(दिनांक १३ मार्च २०२० “आज दैनिक” में प्रकाशित लेख सँ साभार)


text:
निना दोब्रेव
निना दोब्रेव (जन्म: निना कोन्स्टेनटिनोवा दोब्रेवा, आकृति:Lang-bg; जनवरी ९, १९८९) बल्गेरियाली-क्यानेडेली अभिनेत्री आ मोडल छी ।[२] ओ दग्रासि: नेक्स्ट जनरेशन क छठम् सँ नवम् सत्रमे मिया जोन्स, एकल किशोर माता, क भूमिका निभेनाए छल । ओ वर्तमान समयमे सिडब्लु टेलिभिजन नेटवर्कक अलौकिक-किशोर ड्रामा टिभी श्रृङ्खला द भेम्पायर्स डायरिज मे एलीना गिल्बर्ट आ क्याथरिन पियर्सक किरदारक भूमिका केनए छल ।
प्रारम्भिक जीवन[सम्पादन करी]
निना दोब्रेवक जन्म सोफिया, बुल्गेरियामे भेल छल । जब ओ दुई वर्षक छल तखन ओ क्यानाडा गेल छल, तथा हिनकर पालन-पोषन टोरन्टो, ओन्टेरियोमे भेल छल । ओ धाराप्रवाह फ्रेञ्च, अङ्ग्रेजी आ बुल्गारियन भाषासभ बाजैत अछि । हिनकर माता एक कलाकार आ पिता कम्प्युटर वैज्ञानिक छी ।
सन्दर्भ सामग्रीसभ[सम्पादन करी]
- ↑ "Nina Dobrev Weight, Height, Bra Size, Shoe Size, Body, Measurements, Waist, Hips", Celebrities Measurement, अन्तिम पहुँच २०१५-११-०१।
- ↑ "Nina Dobrev – Summary", TV.com, अन्तिम पहुँच सेप्टेम्बर २५, २००११।


text:
चीनक लेखक "मो यान (लेखकीय नाम मो यान, वास्तविक नाम गुआन मोये) " केँ साहित्य लेल २०१२ क नोबल पुरस्कार देल जेतन्हि, स्वेडिश एकेडमी ११ अक्टूबर २०१२केँ ई घोषणा केलक। प्रेस कॉनफेरेन्समे कहल गेल जे "मो यान" लोकगाथा, इतिहास आ समकालीन घटनाक मिलनसँ जागल अवस्थाक आभासी(जागल अवस्थाक स्वप्न)वास्तविकताकेँ चित्रित करैत छथि। मो यान पहिल चीनक नागरिक छथि जिनका साहित्य लेल नोबल पुरस्कार देल जेतन्हि।
पूर्वी चीनक शाण्डोंग प्रान्तमे हिनकर जन्म भेलन्हि, मो यान (१९५५- ) क माता-पिता किसान छलखिन्ह। जखन ओ १२ बर्खक रहथि तखन सांस्कृतिक क्रान्तिक बाद हुनका स्कूल छोड़ि पहिने खेती आ फेर फैक्ट्रीमे काज करऽ पड़लन्हि। फेर ओ “जन स्वतंत्रता सेना”मे चलि गेला, हुनकर पहिल लघुकथा १९८१ ई. मे प्रकाशित भेलन्हि।
ओ अपन लेखनमे अपन युवावस्था आ अपन जन्मस्थलीक वर्णन करै छथि, जेना “रेड सोर्घम- लाल ज्वार”मे, ऐपर फिल्म सेहो बनल, डकैती, जापानी कब्जा आ बोनिहारक दुखद स्थितिक ऐमे विवरण अछि।
उपन्यासक अतिरिक्त हुनकर लघुकथा सभक संग्रह प्रकाशित छन्हि। मो यानक कहब छन्हि जे एकटा महान उपन्यास लिखल जाएब अखन बाकी अछि।


text:
नई दिल्ली: देशमे लॉकडाउन दु सप्ताह के लिए बढ़ा देल गेल
देशमे 130 रेड जोन वला जिला अछि। ऑरेंज जोन मे 284 जिला अछि आओर ग्रीन जोनमे 319 जिला अछि। ग्रीन जोनमे मॉल, स्कूल, कॉलेज आओर धार्मिक स्थान अखनो बन्द रहत।
गृह मंत्रालय आपदा प्रबंधन अधिनियम, 2005 के अंतर्गत आदेश जारी कय लॉकडाउनके 4 मई के बाद दु सप्ताह के लेल बढ़ायल गेल अछि। गृह मंत्रालय कहलक कि किछ गतिविधिसभ पूरा भारतमे सभ जोनमे बंद रहत जाहिमे हवाई मार्ग, रेल, मेट्रो आओर सड़क मार्ग द्वारा अंतर्राज्यीय आवागमन सहित स्कूल, कॉलेज, आओर आन शैक्षिके/ प्रशिक्षण / कोचिंग संस्थान सभक संचालन शामिल अछि।
ग्रीन ज़ोनमे 50 प्रतिशत बस चलत. ऑरेंज ज़ोनमे जाहि गतिविधी सभके अनुमति देल गेल अछि ओहि गाड़ी सभ चलि सकैत अछि मुदा ओहिमे 1 ड्राइवरके छोड़ि 2 पैसेंजर बैसि सकत. ऑरेंज ज़ोनमे मोटरसाइकल पर पाछु बैसबाक अनुमति होयत।
” गृहमंत्रालय कहलक की सभटा गैर-जरूरी गतिविधीसभ लेल लोगसभकेँ आवाजाही पर साँझ सात बजे सँ भोर सात बजे तक सख्त पाबंदी रहत। “-
3 मई के लॉकडाउन खत्म भ’ रहल छल, अहि सँ ठीक पहिले लॉकडाउन 4 मई सँ 17 मई तक बढ़ायल गेल अछि। 25 मार्च सँ 14 अप्रैल तक लॉकडाउनके पहिल चरण छल। अहिके बाद 15 अप्रैल सँ 3 मई तक लॉकडाउनके बढायाल गेल छल , पीएम मोदी अपने एकर घोषणा केने छलाह। मुदा लॉकडाउन 3 लागू करबाक आदेश गृहमंत्रालय जारी केलक अछि।
रेलवे कहलक, ”यात्री सभकेँ यात्रा शुरू करय सँ पहिले राज्य द्वारा जांच कयल जायत, आओर जिनका सभमे कोरोना वायरसके लक्षण नहि भेटत, हुनके सभकेँ यात्रा करबाक अनुमति भेटत।”
बयानमे कहा गेल की राज्यसभ द्वारा सामाजिक दूरीके पालन करबैत यात्री सभकेँ संक्रमण मुक्त बसमे स्टेशन तक आनल जायत।
अहि सँ पहिले गृह मंत्रालयके अधिकारी बतेने छलाह जे की रेल सँ मजदूर सभकेँ, तीर्थयात्री सभकेँ आओर छात्र सभकेँ जाय-आबय लेल रेलके प्रयोगके मंजूरी द’ देल गेल अछि। रेलवे बोर्ड अहि लेल व्यवस्था करत. राज्य सभकेँ रेलवे बोर्ड सँ संपर्क करयके होयत।


text:
सुपौल। 06 जनवरी। सरायगढ़ - भपटियाही प्रखंड के गरीब परिवारक बेटी सभके मुफ्त मे शिक्षा दियेबाक लेल सरकार द्वारा स्थापित कस्तूरबा विद्यालय पिछला किछ माह से अपने मूल उद्देश्य से भटकैत देखार द' रहल अछि। मध्य विद्यालय सरायगढ़ लग स्थापित कस्तूरबा विद्यालय मे कम से कम 100 गरीब परिवार के बेटी सभक नामांकन करि हुनका छठी से आठवीं कक्षा तक केर शिक्षा देबाक अछि।
एहेन छात्रा के भोजन आवास सहित आन सभ सुविधा के लेल सरकार के कोष से भारी भरकम राशि खर्च कायल जायत अछि। मुदा ओहिक लाभ गरीब परिवार के बेटी के नहि भेट रहल अछि। कस्तूरबा विद्यालय जखन मुआयना कायल गेल तेँ दिन के 11:00 बजे विद्यालय प्रांगण मे वार्डेन मीना कुमारी आर सहायक शिक्षिका सरोज कुमारी भेटलि।वार्डन कहली कि कस्तूरबा विद्यालय मे 100 छात्र केर नामांकन होबाक अछि। लेकिन फिलहाल रजिस्टर पर 78 छात्रा केर नाम लिखल अछि। वर्तमान मे 30 से 35 छात्र मात्र विद्यालय मे रहिके पढ़ाई करैत अछि। हुनका से जखन पुच्छल गेल कि 78 के बदला 30 से 35 छात्रा रहैत छथि तेँ बाकी छात्रा केर हाजिरी कोना बनैत अछि। एहि पर वार्डेन चुप भ' गेली। आगा पुछला पर बताओल गेल कि कस्तूरबा विद्यालय क' रास्ता पर आनबाक प्रयास जारी अछि।


text:
नवका- पुरनका लेख सर्च करु...
हकार... दिल्ली में रवि दिन, 8 दिसंबर के मधुबनी लिटरेचर फेस्टिवल
दिल्ली में रवि दिन, 8 दिसंबर के मधुबनी लिटरेचर फेस्टिवल के शुभारंभ भ रहल अछि। मधुबनी लिटरेचर फेस्टिवल के आयोजन दिल्ली के इंदिरा गांधी राष्ट्रीय कला केंद... IGNCA मे कएल जा रहल अछि।
एहिठाम आबय मे सेहो कोनो दिक्कत नहि होयत... केन्द्रीय सचिवालय आ जनपथ मेट्रो स्टेशन सं पैदल आबि सकय छी।
एहि फेस्टिवल के शुभारंभ केरल के राज्यपाल आरिफ मोहम्मद खान जी करताह। रवि दिन कार्यक्रम 9 बजे भोरे शुरू भ जायत। अहाँ सभ के एहि फेस्टिवल लेल हकार अछि। एहि फेस्टिवल मे आबि आयोजक के मनोबल बढबियौ। फेस्टिवल के वक्ता में आग़ा खान संस्कृति ट्रस्ट के प्रोजेक्ट डायरेक्टर रतीश नंदा, IGNCA के सचिदानंद जोशी, JNU के मनिंद्र नाथ ठाकुर,गुजरात सेंट्रल यूनिवर्सिटी के वीसी आर एस दुबे, NBT के निदेशक श्रीमती नीरा जैन, GSDS के डायरेक्टर दीपंकर श्री ज्ञान जी छथिन्ह। मधुबनी लिटरेचर फेस्टिवल मिथिला सं बाहर भ रहल अछि। एकरा सफल बनएबाक दायित्व हमरा सभ पर अछि। आउ सभ गोटे मिल दिल्ली में सेहो एकरा सफल बनाबी।
सदस्यता लें टिप्पणियाँ भेजें (Atom)


text:
डॉ सत्येन्द्र कुमार झा
मैथिली गीतक सर्वाधिक लोकप्रिय हस्ताक्षर मैथिलीपुत्र प्रदीप आब एहि नश्वर संसारमे नहि छथि। चौरासी बरखक अवस्थामे आइ भिनसर हिनक निधन स्थानीय बंगालीटोला लहेरियासराय केर हिनक निवास पर भऽ गेलनि। हिनक अंतिम संस्कार हुनक पैतृक गाम तारडीह प्रखण्डक कैथवार नामक गाममे भेलनि।
मैथिलीपुत्र प्रदीप मात्र मैथिली गीतक रचयिता छला अपितु ओ मिथिलाक धरोहर छला। हिनक निधन सं मैथिली गीति परम्पराक एकटा युगक अवसान भऽ गेल। हिनक जगदम्ब अहीं अवलम्ब हमर हे माय अहां बिनु आस केकर,जे भगवतीक गीत अछि, कंठ कंठमे रचल बसल अछि आ हमरा जनैत विद्यापतिक गीत सभक पश्चात् सर्वाधिक लोकप्रिय गीत यैह अछि।
हिनक पूरा नाम प्रभुनारायण झा छलनि आ हिनक जन्म २ अप्रैल १९३६ इस्वीमे कैथवार नामक गाममे भेल छलनि। ई संत व्यक्तित्वक स्वामी छला आ माय भगवतीक आराधना मे सदति लागल रहैत छला। प्रदीप जी वृत्तिएं अध्यापक रहथि।
हिनक कृतिमे अनेक पोथीक नाम अबैत अछि जेना टुन्नी दाइक सोहाग, अष्टदल,स्वयंप्रभा, श्री मदभागवत गीता, गीत प्रदीप, श्री नटवरलीला महाकाव्य, सीता अवतरण आदि। ई गीत, कविता, कथा, नाटक, खण्डकाव्य आदि लिखलनि। ई विद्यापति परंपराक रचनाकार छला। हिनका अनेको सम्मानसं सम्मानित कऽ संस्था आ सम्मान दुनू गौरवान्वित भेल अछि । हिनका वैदेह सम्मान, मिथिला रत्न, भोगेन्द्र झा सम्मान, सुमन साहित्य सम्मान आदि अनेको सम्मान सं सम्मानित कैल गेल छनि। हिनक रचना मिथिलाक माटि पानिक रचना अछि, आस्था संवेदनाक रचना अछि, लोक जीवन आ लोक पर्वक रचना अछि । एहन संत कविक गोलोकवासी भेलासं सम्पूर्ण मिथिला आइ मर्माहत अछि।
- लेखक दरभंगा के सीएम कॉलेज में सहायक प्राध्यापक के पद पर कार्यरत हैं


text:
दिल्ली मे राजपथ पर होए वाला गणतंत्र दिवस समारोह मे एहि बेर मिथिलाक लोक संस्कृति के छटा देखल लेल मिलत. ई छटा गणतंत्र दिवस समारोह मे बिहार के झांकी मे मिलत. झांकी मे मिथिलाक लोक संस्कृति मे सौराठ सभा आओर मधुबनी पेंटिंग आकर्षण के केंद्र रहत. मिथिलाक लोक संस्कृति दुनिया भर मे अपन एकटा अलग छटा बिखरैत रहल अछि. मिथिलाक लोककला...भाषा... साहित्य... रहन- सहन... खानपान... गीतनाद...शादी-विआह सभ के अपन अलग पहचान अछि. सभ अपना मे एकटा विविधता लेने अछि. मधुबनी पेंटिंग के त गप्पे छोड़ु. दुनिया भर मे अपन धाक जमा चुकल अछि. त झांकी मे पेंटिंग के संग मिथिलाक रहन- सहन...पहनावा... सौराठ सभा के विआह...पंजीकार सभ के झलक मिलत ई मिथिलाक लेल गर्व के बात अछि. गणतंत्र दिवस समारोह मे होए वाला झांकी देखल लेल दुनिया भर सं लोक आबय छथिन्ह आओर दुनिया भर मे टीवी पर लोक सभ सेहो देखय छथिन्ह. कोनो नई कोनो देश के राष्ट्रपति या प्रधानमंत्री सेहो मुख्य अतिथि के रूप मे मौजूद रहय छथिन्ह. एहि तरहे झांकी के मार्फत सं दुनिया के सामने मिथिलाक झांकी पेश कएल जाएत.
नवका- पुरनका लेख सर्च करु...
राजपथ पर मिथिला संस्कृति
दिल्ली मे राजपथ पर होए वाला गणतंत्र दिवस समारोह मे एहि बेर मिथिलाक लोक संस्कृति के छटा देखल लेल मिलत. ई छटा गणतंत्र दिवस समारोह मे बिहार के झांकी मे मिलत. झांकी मे मिथिलाक लोक संस्कृति मे सौराठ सभा आओर मधुबनी पेंटिंग आकर्षण के केंद्र रहत. मिथिलाक लोक संस्कृति दुनिया भर मे अपन एकटा अलग छटा बिखरैत रहल अछि. मिथिलाक लोककला...भाषा... साहित्य... रहन- सहन... खानपान... गीतनाद...शादी-विआह सभ के अपन अलग पहचान अछि. सभ अपना मे एकटा विविधता लेने अछि. मधुबनी पेंटिंग के त गप्पे छोड़ु. दुनिया भर मे अपन धाक जमा चुकल अछि. त झांकी मे पेंटिंग के संग मिथिलाक रहन- सहन...पहनावा... सौराठ सभा के विआह...पंजीकार सभ के झलक मिलत ई मिथिलाक लेल गर्व के बात अछि. गणतंत्र दिवस समारोह मे होए वाला झांकी देखल लेल दुनिया भर सं लोक आबय छथिन्ह आओर दुनिया भर मे टीवी पर लोक सभ सेहो देखय छथिन्ह. कोनो नई कोनो देश के राष्ट्रपति या प्रधानमंत्री सेहो मुख्य अतिथि के रूप मे मौजूद रहय छथिन्ह. एहि तरहे झांकी के मार्फत सं दुनिया के सामने मिथिलाक झांकी पेश कएल जाएत.
6 टिप्पणियां:
RAAJPATH par mithila sanskriti, ea khabar dekhi k,a man gad-gad bhay gelजवाब देंहटाएं
मिथिलावासियों को बधाई।जवाब देंहटाएं
namskar ham kamlesh kumar mukhiyaजवाब देंहटाएं
delhi she bole chi
acvha apan bihar kiya nye sudhra ga
je ya rajniti kam haa
ya log budhi maan haa
ya ta murkh
ki yaeka kuch matlab batyab ki
kucho ta btaouजवाब देंहटाएं
apan maithila bashi ke shubh shubh namskarजवाब देंहटाएं
hamra darbhanga ke khabar suna diya
aur massha mirzapur ke kiya ki
hamar ghar massha mirzapur haa
agar suna shakai chi ta jaldi jabab diya
ham aur hamar dost sab seho shunat
maithili me likhbaak lel mon t hoit aichh,paranch comments likhbaak lel Hindi font'k prabandh kayal jaay, se aagrah.Transliterated Maithili me o baat nahi hoit chhaik. Jena Orkut me Devanagari me scrap likhbaak suvidha chhaik, ki tahina ehi par nahi sambhava chhaik ki? Kripaya dhyaan diyouk.जवाब देंहटाएं


text:
खाना सेहो नाना प्रकारक होइत अछि. भ्रम मे नहि पड़ी, हम कोनो खाएबला चीजक विषय मे नहि कहि रहल छी! आब तऽ बुझिये गेल होएबै जे हम केहन खानाक विषय मे कहि रहल छी. नइ बुझलियै...ओह, अहाँ केँ कतबो हम अपन संगे रखलहुँ तइयो बुधिक ताला नहि खुजल लगइए! कतबो बुद्धिवर्द्धक चूर्ण (खैनी) खुअओलहुँ तइयो अहाँक बुधि तेज नहि भेल अछि. ओना एकटा फकरा अवश्ये मोन अछि जे अहाँ बेसी काल पढैत छी-चालि प्रकृति बेमाए, तीनू संगे जाए. से तऽ जहिना हमरा पर लागू होइत अछि तहिना अहूँ पर लागू होइत होएत. से अहूँक चालि नहि बदलत शाइत!
खुरचनभाइ ओहि दिन बेस हल्लुक सन छलाह। पहिल बेर एहन लगैत छल जे ओ चिंता फिकिर ताक पर राखि अएलाह अछि हमरा दलान पर. नहि तऽ हुनक कपार पर कम सँ कम तीनटा रेघा अबस्से पारल रहैत अछि आ से स्थायी रूप सँ!
सांझक पांच बाजि रहल छल, से चाहक बेर ओहिना भऽ गेल छल. मोन मे विचार अबैत छल जे अंगनाक मुँह पर जा कहैत छियैक मुदा तखनहि गुलटन चाह लऽ हाजिर भऽ गेल. आ खुरचनभाइक ठोर पर एक बेर फेर मुसकी पसरि गेल छलनि. ओ अविलंब ट्रे मे राखल दूटा कप मे सँ एकटा हथिया लेलनि. आ कहलनि, खानाक बात शुरू कयलहुँ तऽ पीना आयल! चाह पीबि बुद्धिवर्द्धक चूर्ण खुआएब अहाँ केँ. मुदा पहिने हमर बात आधे रहि गेल अछि. तऽ अहाँ केँ कहैत छलहुँ खानाक विषय मे!
ओह..छोडू पहिने एक विशेष प्रकारक खानाक विषय मे कहैत छी विस्तार सँ बाद मे कहब. खाना मे मिथिलाक खानाक तऽ कोनो तुलने नहि अछि मुदा एहि ठाम कारखानाक अति अभाव अछि! हम कहलियनि, कोन चीजक यौ. जाहि ठामक लोक एतेक बुधियार, चलाक, विद्वान, गुणी ताहि ठाम कारखानाक अभाव...बात किछु हजम नहि भेल! ओ कहलनि, कारखाना दू शब्द कार आ खानाक मेल सँ बनल अछि. एम्हरका रोड तेहन ने छै जे कार चलब मोश्किल...सुखलो मे फँसि जाइत छैक. आ खाना खा कऽ बैसए लोक तऽ बुझू जे पेट फुलि जाए. से कारखाना ताही लेल एम्हरका लोक केँ सूट नहि करैत छैक!
हम कहलियनि, भगवाने जखन वाम भेल छथिन तऽ...! सरकारक उदासीनता एहि क्षेत्र मे कारखानाक दुर्दशा लेल दायी अछि. खुरचनभाइ मुंह धुआइन करैत बजलाह, ओह...के' कहैत अछि जे एहि क्षेत्र मे कारखाना नहि अछि! हम ताहि पर कहलियनि, माथा तऽ अहाँक ठीक अछि ने आ कि फ्यूज उड़ि गेल अछि आइ-काल्हि! एखनहि तऽ कहलहुँ अछि जे एहि क्षेत्र मे कारखानाक अभाव अछि आ एखनहि बात पलटि गेलहुँ.
खुरचनभाइ हमर बात पर जोर सँ हँसैत कहलनि, ओह..बात बाजि फेर पलटि जाएब, सीखि रहल छी हम. कारण राजनीति मे जँ कनियो पइठ रखबाक अछि तऽ ई गुण पहिने आवश्यक अछि! मुदा हम थोड़हि पलटलहुँ अछि अपन बात सँ..कने नजरिक फेरा अछि. हमर कहबाक मतलब छल जे मिथिला मे गप्पक कारखाना सगरो व्याप्त अछि! गप्प पर जँ अमल हो तऽ ई क्षेत्र देशक सभ सँ विकसित क्षेत्र बनि जाएत. मुदा एहि ठामक कारखाना मे मात्र गप्पेटाक उत्पादन होइत अछि. हम कहलियनि, पहिने चाह पीबि लिय', नहि तऽ गप्पक फेरा मे ओहो ठंढा जाएत. भाइ अविलम्ब चाह सुरकए लगलाह!
— रूपेश त्योंथ
मैथिली दैनिक 'मिथिला समाद' मे अगस्त 2008 सं दिसम्बर 2009 धरि दैनिक रूपें प्रकाशित धारावाहिक व्यंग्य 'खुरचनभाइक कछमच्छी' केर एक अंश. ज्ञात हो जे रूपेश त्योंथ अखबारक एहि लोकप्रिय कॉलम मे लिखबा हेतु छद्म नाम 'नवकृष्ण ऐहिक' केर प्रयोग केने छलाह.


text:
रांची। 26 सितंबर। झारखंड के सभ सँ पैघ सरकारी हॉस्पिटल रांची इंस्टीटयूट ऑफ मेडिकल साइंसेज (रिम्स) म' एक शर्मनाक मामला सामना आयल अछि, रिम्स के ऑर्थोपेडिक विभाग म' भरती एक महिला मरीज क' जमीन पर भोजन देल गेलन्हि। थाली नै होयबाक कारण सँ भोजन परसै बला रिम्स के कर्मचारी महिला क' कॉरिडोर के जमीने पर भात, दाइल आर तरकारी परैस देलन्हि। मीडिया सूत्र के मुताबिक मरीज़ पालमती देवी के हाथ पर पट्टी बान्हल छलैन, आर ओ परसल गेल भोजन खायत छली।
अस्पताल के ऑर्थोपेडिक वॉर्ड म' दाखिल पालमती देवी के पास अप्पन थाली नै छल, एहिलेल ओ थाली मांगलखिन, मुदा अस्पताल के रसोईकर्मिय हुनका उल्टा - सीधा कही कहलनि की थाली नै छै। मीडिया सूत्र के मुताबिक एहि अस्पताल केँ सालाना बजट 300 करोड़ टक्का अछि।


text:
नवका- पुरनका लेख सर्च करु...
राजनीति में इहे होइछै !
राजनीति में नहिं कोई दोस्त होइत अछि नहिं कोई दुश्मन. मौका पर जे संग देय से दोस्त... नहिं तs दुश्मन. सभगप्प मौकापरस्ती के होई छै. मौका परल नहिं कि सभ सं नीक दोस्त... दुश्मन बनि गेल आओर सभसं बड़कादुश्मन खांटी दोस्त. किछ समझि में नहिं आबैत छै. एक दोसरा के सम्मान सेहो खत्म भेल जाइ छै. राजनीतिकमजबूरी अपन जगह छै. मुदा आब राजनीति एकटा जोड़तोड़...खरीद फरोख्त के बाजार बनि गेल अछि. सभककोशिश एकटा रहैत अछि कोनो तरहे हाथ में सत्ताक सूत्र बनल रहय... कोनो तरहे सत्ता बनल रहय. चाहे ओकरालेल किछओ किएक नहिं करय पड़य. राजनीति में अखनो बड़ नीक लोक सभ छथिन्ह मुदा किछ एहनो लोक सभआबि गेलाह अछि जिनका कारणे राजनीतिक स्तर गिरल अछि. पहिने राजनेता ओहन लोक बनय छलाह जेशुरूए सं सामाजिक कार्य... समाजसेवा... जनसेवा में लागल रहैत छलाह. ओ एकटा विचारधारा लs कs चलैतछलाह. अपन विचारधारा के लड़ाई लड़ैत छलाह. किछ खास मकसद लsक चलय छलाह. जनता आओर राज्य केखुशहाली पर हुनकर नजर रहय छल. एहि लड़ाई के कारणे इलाका के बच्चा-बच्चा हुनका संग दैत छल. गाम-गामघर-घर के लोक सभ सम्पर्क में रहैत छलाह. हुनकर सभ सं बड़का चिंता रहैत छल जे ओ जनता के उम्मीद परकेना खरा उतरताह. लोकक दुख-दर्द के ओ अपन दुख-दर्द समझय छलाह.
मुदा आब पूरा ध्यान अपना ऊपर रहय छन्हि. आई काल्हि के नेता के देखिऔ. तीने-चारि साल में हुनकर आमदनीसौ... हजार गुना बढ़ि जाइ छन्हि. एकटा छोटका घर सं कइटा बंगला... फ्लैट बनि जाइ छन्हि. फार्म हाउस आ मॉलबना लैत छन्हि. सीबीआई आ कोनो जांच होय कोनो फर्क नहिं पड़ैत छन्हि. विरोध में रहला पर जांच शुरू आसमर्थन में अएला पर सभ जांच कोठी तर में चलि जाइ छनि.
आई काल्हि सरकार बचाबय के लेल यूपीए के नेता सभ जोड़तोड़...गुणा-भाग में लागल छथि. सभक चिंता किसरकार के केना बचावल जाय. एक-एक सांसद के खोजय जाय लागल अछि. सरकार के संकटमें आबय सं कइतरहक संकट आबि गेल अछि. सरकार के ध्यान पर देशक कामकाज सं हटि सरकार के बचाबय पर आबि गेलअछि. बाजार सेहो डगमगा हरल अछि. मुदा सभस बड़का बात ई छै जे जेहि मुद्दा पर लेफ्ट सरकार सं समर्थनवापस लेलक अछि ओ नवका मुद्दा नहिं अछि. मुदा टांग खींचलक चुनावक समय करीब अएला पर. चारि सालजतेक मलाई खाय के छल खइलकि आब मैदान में सेहो जयबाक छन्हि... कोन मुंह लsक जएताह. बहाना नीकभेटल. अमरीका संग परमाणु डील. कांग्रेस सेहो चाहैत छल जे किछ एहन होय जाहि सं लोक महंगाई के बिसरिदोसर मुद्दा में भटकि जाय. लेफ्ट ई मौका द देलक. एहि मौका के तलाश में समाजवादी पार्टी सेहो छल. बसपा केप्रहार सं हुनकर हालात नहिं घरक नहिं बाहर वाला रहि गेल छल. बसपा सेहो ओहि समय कांग्रेसक समर्थन संसमाजवादी पार्टी के खिलाफ जोर- शोर सं अभियान चलैने छल. मुदा लेफ्ट आ बसपा के हटिते समाजवादी पार्टी केलेल जेना छिंका टुटल आ ओ तुरंते लपकि लेलाह. जे अमर सिंह कांग्रेस के नाम आबिते बिदकि जाइ छलाह आईओ ओहि पार्टी के तारणहार बनि गेलाह अछि. कहय छथिन्ह किछ भs जाइ सरकार के नहिं गिरय देबय. जेसीबीआई काल्हि तक मायावती के समर्थन के समय समाजवादी पार्टी के परेशान करय छल आब उहे सीबीआईसामाजवादी पार्टी के कांग्रेस के करीब आबिते मायावती के खिलाफ मामला उठाबय लागल.
बड़ घोंच छै औ... किछ समझि में नहिं आबैत छै. आई गरिअएलौं काल्हि गठजोड़ कएलौं. एतेक जोड़तोड़ होय छैकि सभ किछ ओझरा जाइ छै. अपना सभ ओझराइल रहय छी आ ओ सभ हमरा सभके कठपुतली जकां नचाबैतरहैत छथि. अपना के गरीब लोक के संगी... पहरुआ कहय वाला लेफ्ट अखन महंगाई पर चुप्पी साधने अछि. लेफ्टके डील सं बेसि महंगाई पर समर्थन वापस लेबाक चाहि छल. मुदा चारि साल सरकार के हर गलत-सही में संगचलल... साथ देलक. आब जखन चुनाव में किछ दिन रहि गेल अछि तs धोंस दिखा रहल अछि. समाजवादी पार्टी केसेहो लगैत अछि मायावती सं बचय के लेल कांग्रेस के संग जरूरी अछि आओर जहां तक चुनाव के गप्प तs यूपी मेंकांग्रेस के कोनो खास असर चलय वाला नहिं अछि... यूपी में या तs बसपा या सपा... तेसर पर बीजेपी ओकर बादकांग्रेस. सपा के लगैत अछि जे अखन कांग्रेस के दामन थामने नुकसान नहिं फायदा अछि. त सभ बात फायदा-नुकसान पर आबि जाइत अछि.
एतबा सभ के बादो हम सभ हुनका सभ के समझि नहिं पाबैत छी. चुनावक समय... वोटक समय सभ भूलि जाति- पाति में...भाई भतीजावाद में भटकि जाइ छी. ध्यान रखल जाई उम्मीदवार कोनो दल के किएल नहिं होय ... जेनीक उम्मीदवार होय हुनके चुनि अपन प्रतिनिधि बनाउ. ...
मुदा आब पूरा ध्यान अपना ऊपर रहय छन्हि. आई काल्हि के नेता के देखिऔ. तीने-चारि साल में हुनकर आमदनीसौ... हजार गुना बढ़ि जाइ छन्हि. एकटा छोटका घर सं कइटा बंगला... फ्लैट बनि जाइ छन्हि. फार्म हाउस आ मॉलबना लैत छन्हि. सीबीआई आ कोनो जांच होय कोनो फर्क नहिं पड़ैत छन्हि. विरोध में रहला पर जांच शुरू आसमर्थन में अएला पर सभ जांच कोठी तर में चलि जाइ छनि.
आई काल्हि सरकार बचाबय के लेल यूपीए के नेता सभ जोड़तोड़...गुणा-भाग में लागल छथि. सभक चिंता किसरकार के केना बचावल जाय. एक-एक सांसद के खोजय जाय लागल अछि. सरकार के संकटमें आबय सं कइतरहक संकट आबि गेल अछि. सरकार के ध्यान पर देशक कामकाज सं हटि सरकार के बचाबय पर आबि गेलअछि. बाजार सेहो डगमगा हरल अछि. मुदा सभस बड़का बात ई छै जे जेहि मुद्दा पर लेफ्ट सरकार सं समर्थनवापस लेलक अछि ओ नवका मुद्दा नहिं अछि. मुदा टांग खींचलक चुनावक समय करीब अएला पर. चारि सालजतेक मलाई खाय के छल खइलकि आब मैदान में सेहो जयबाक छन्हि... कोन मुंह लsक जएताह. बहाना नीकभेटल. अमरीका संग परमाणु डील. कांग्रेस सेहो चाहैत छल जे किछ एहन होय जाहि सं लोक महंगाई के बिसरिदोसर मुद्दा में भटकि जाय. लेफ्ट ई मौका द देलक. एहि मौका के तलाश में समाजवादी पार्टी सेहो छल. बसपा केप्रहार सं हुनकर हालात नहिं घरक नहिं बाहर वाला रहि गेल छल. बसपा सेहो ओहि समय कांग्रेसक समर्थन संसमाजवादी पार्टी के खिलाफ जोर- शोर सं अभियान चलैने छल. मुदा लेफ्ट आ बसपा के हटिते समाजवादी पार्टी केलेल जेना छिंका टुटल आ ओ तुरंते लपकि लेलाह. जे अमर सिंह कांग्रेस के नाम आबिते बिदकि जाइ छलाह आईओ ओहि पार्टी के तारणहार बनि गेलाह अछि. कहय छथिन्ह किछ भs जाइ सरकार के नहिं गिरय देबय. जेसीबीआई काल्हि तक मायावती के समर्थन के समय समाजवादी पार्टी के परेशान करय छल आब उहे सीबीआईसामाजवादी पार्टी के कांग्रेस के करीब आबिते मायावती के खिलाफ मामला उठाबय लागल.
बड़ घोंच छै औ... किछ समझि में नहिं आबैत छै. आई गरिअएलौं काल्हि गठजोड़ कएलौं. एतेक जोड़तोड़ होय छैकि सभ किछ ओझरा जाइ छै. अपना सभ ओझराइल रहय छी आ ओ सभ हमरा सभके कठपुतली जकां नचाबैतरहैत छथि. अपना के गरीब लोक के संगी... पहरुआ कहय वाला लेफ्ट अखन महंगाई पर चुप्पी साधने अछि. लेफ्टके डील सं बेसि महंगाई पर समर्थन वापस लेबाक चाहि छल. मुदा चारि साल सरकार के हर गलत-सही में संगचलल... साथ देलक. आब जखन चुनाव में किछ दिन रहि गेल अछि तs धोंस दिखा रहल अछि. समाजवादी पार्टी केसेहो लगैत अछि मायावती सं बचय के लेल कांग्रेस के संग जरूरी अछि आओर जहां तक चुनाव के गप्प तs यूपी मेंकांग्रेस के कोनो खास असर चलय वाला नहिं अछि... यूपी में या तs बसपा या सपा... तेसर पर बीजेपी ओकर बादकांग्रेस. सपा के लगैत अछि जे अखन कांग्रेस के दामन थामने नुकसान नहिं फायदा अछि. त सभ बात फायदा-नुकसान पर आबि जाइत अछि.
एतबा सभ के बादो हम सभ हुनका सभ के समझि नहिं पाबैत छी. चुनावक समय... वोटक समय सभ भूलि जाति- पाति में...भाई भतीजावाद में भटकि जाइ छी. ध्यान रखल जाई उम्मीदवार कोनो दल के किएल नहिं होय ... जेनीक उम्मीदवार होय हुनके चुनि अपन प्रतिनिधि बनाउ. ...
सदस्यता लें टिप्पणियाँ भेजें (Atom)


text:
कलकत्ता : मैथिली साधिका डॉ. अणिमा सिंह केर निधन आइ दिनक 10.40 बजे हुनक आवास पर भ' गेलनि. 'मिथिला दर्शन'क अधिष्ठाता संपादक डॉ. सिंह 92 बरखक छलीह आ किछु मास सं बेमार चलि रहल छलीह. हिनक निधन सं मैथिलीनेही लोकनि मर्माहत छथि.
कोकिल मंचक नबोनारायण मिश्र मिथिमीडिया कें जनओलनि जे डॉ. अणिमा सिंह केर निधन अपूरणीय क्षति अछि. कवि मिथिलेश कुमार झा अणिमा सिंह केर अंतिम दर्शन केलाक उपरांत मिथिमीडिया कें शोक व्यक्त करैत कहलनि जे मैथिली मे मिथिला दर्शन केर योगदान बेस महत्वपूर्ण छै आ प्रबोध बाबू, अणिमा सिंह परिवार मैथिली कें ल' समर्पित रहल अछि.
Tags: हालचाल हालचाल : एहिपार


text:
सभ मैथिल आन्दोलनकारी स आग्रह जे अप्पन अप्पन मित्र गन के जोइड का अई आन्दोलन के विशाल बानाबी ताकि भारत सरकार के कान में जू रेंगा ...
जय मिथिला
10 दिसंबर क दिल्ली धरना लेल 148 अपन उपस्थिति दर्ज करा चुकल चाहती आ 39 संभावित- जे फेस्बूकिया छथि - आन बहुत आबि रहल छथि -अंतर्राष्ट्रीय मैथिलि परिषदक अध्यक्ष डॉ कमलकांत झा दिल्ली पहुंची चुकल छथि- लगैत अछि ई दिल्लीमे होमय बला सबस पैघ धरना एहि हेतु होयत- एहि हेतु युवा वर्गके धन्यवाद लेकिन याद राखी कोनो राष्ट्र निर्माण अनुशासन पसंद कार्यकर्ता द्वारा होइत अछि , बिना कोनो अपेक्षा के जे ओतय किछु अहाँ के भेटत अपन मानसिक तैयारीस आबी - मिथिला -मैथिलीक नाम पर भोज- भात बहुत भय चुकल अछि।
शांतिपूर्ण मिथिलाक गौरवमंयी परम्पराक अनुसार व्यवहार हो -
नारा जरूर जोर स लगाबी" जाबत मिथिला राज्य नहि -
भारतक संविधान पूर्ण नहीं।"" मिथिला राज्य के बनायत-
भारतक सार्वभौम संसद""
भारत के के बनौलक -
मिथिलाक सीता गार्गी ""
भारत के के बनौलक-
मिथिलाक ऋषि गौतम कणाद ""
भारत के के बनौलक-
मिथिलाक गायत्री आ वाल्मिकी।
भारत के के बनौलक-
मिथिलाक वाचस्पति आ भारती ।
जाबत मिथिला राज्य नही -
चीनक घुडकी शांत नही
जाबत मिथिला राज्य नही -
भारतमे स्थिर सरकार नही-
जाबत मिथिला राज्य नही -
भारतक स्थिर विकास नही
सुसंस्कृत भारतक की पहचान-
मिथिला राज्य! मिथिला राज्य!!
पूर्णिया हो या चंपारण -
सब हम छी मिथिलावासी
सहरसा हो या शेखपुरा -
जल, अन्न स मिथिला पूरा
सुपौल सेतुस गांधी सेतु -
मिथिला हेतु , मैथिली हेतु!
भागलपुरस मुज़फ्फरपुर-
माछ, मखान , लीचीस पुर ,
मुंगेर हो या मधुबनी -
सब हम छी मिथिलावासी ,
दरभंगा हो या दुमका-
सब हम छी मिथिलावासी ,
मिथिलावासी-
भारतवासी -
विद्यापति भारतके शान -
मिथिलाके जं नहि सम्मान -
होयत माता सीटा क अपमान


text:
> 21 कें जंतर-मंतर पर मिथिला राज लेल प्रदर्शन
कलकत्ता. मिथिला राज्य आन्दोलन मे मिथिला विकास परिषद् केर भूमिका सदति रहल अछि. एहि मे नव गति प्रदान कयल जायत. आब हम सभ व्यापक आन्दोलन हेतु रूपरेखा तैयार क' रहल छी. ई बात दिल्ली रवाना होमय सं पहिने मिथिला विकास परिषद् केर राष्ट्रीय अध्यक्ष अशोक झा जनओलनि. ओ कहलनि जे 51 गोट मैथिल कार्यकर्ता दिल्ली लेल कूच केलनि अछि आ हम सभ मिथिला राज्यक मांग पर 21 फरवरी कें लोकसभा सत्रक प्रथम दिन जंतर-मंतर पर धरना लेल बैसब. अशोक झा कहलनि जे मिथिला राज्य बनब आवश्यक अछि आ ई भ' क' रहत. आवश्यकता अछि एक समग्र आ सुनियोजित आन्दोलनक. मिविप द्वारा कोलकाता मे शीघ्र सभ संस्था जे मिथिला राज्यक मांग हेतु साकांक्ष छथि, तकर प्रतिनिधि दल सभक संग एक सभा आयोजित कयल जायत आ आन्दोलन मे नव प्राण फुंकल जायत.
पुछला पर जे घोटाला केर टटका मुद्दा आ सदन चलबाक विकट स्थिति मे मिथिला राज्यक मांग दिस ककरो धियान जेतै? अशोक झा कहलनि जे हमरा सभ कें अपन काज पर धियान देबाक चाही. समय लगतैक. खंडित आ फराक धरना आदि सं नीक व्यापक गोलबंदी हो आ जोरगर प्रदर्शन हो त' निश्चय प्रभावी होयत.
(Report: मिथिमीडिया ब्यूरो)
(Report: मिथिमीडिया ब्यूरो)
Tags: हालचाल


text:
नवका- पुरनका लेख सर्च करु...
सहरसा मे हुड्डा
सहरसा मे सोनबरसा के शाहपुर मे हरियाणा के मुख्यमंत्री भूपिंदर सिंह हुड्डा सोम दिन 149 टा घर लोक के सौंपलखिन्ह. ई सभ घर शाहपुर के मुसहरी टोल मे बनाएल गेल अछि. पिछला साल कोसी मे आएल बाढ़ि के बाद हरियाणा सरकार मुसहरी टोल के गोद लेने छल. ई सभ 149 टा घर हरियाणा सरकार के तरफ सं बनाएल गेल अछि. हुड्डा जी ओकरे बाढ़ि पीड़ित के सौंपए आएल छलखिन्ह. बिहार के मुख्यमंत्री नीतीश कुमार सेहो हुनका संग आएल छलखिन्ह. मुसहरी के दु टोल मे करीब ड़ेढ हजार लोक रहैत छथिन्ह. मुसहरी टोल सहरसा शहर सं करीब 25-26 किलोमीटर दूर अछि. टोल सं रोड तक पहुंचय के लेल पहिने कच्ची सड़क छल जे आब पक्की भs गेल अछि. टोल मे पक्का शौचालय सेहो बनाएल गेल अछि. चौदहटा हैंडपम्प लगाएल गेल अछि. सौर ऊर्जा सं चलय वाला लाइट सेहो लगाएल गेल अछि. मुदा किछ लोक के ई आरोप छनि जे एहि मे काफी गोलमाल सेहो भेल अछि. पहिने स बनल इंदिरा आवास योजना वाला मकान के मरम्मत आओर रंग-पोइत कs नबका जकां करि देल गेल अछि. लोक के कहनाय छनि जे अखनो कइटा एहन घर अछि जकर पूरा मरम्मत नहि भेल अछि. प्लास्टर उदड़ल अछि आओर मिस्त्री सभ ओकरा ठीक करय मे लागल अछि. पूरा प्रोजेक्ट करीब डेढ़ करोड़ रूपया के अछि.
सदस्यता लें टिप्पणियाँ भेजें (Atom)


text:
मैथिली के चौबीसों घंटा वाला अपन चैनल 18 जून सं शुरू भs रहल अछि. चैनल के नाम अछि सौभाग्य मिथिला. मिथिला... मैथिलीक लेल ई नीक खबर अछि. करीब पांच करोड़ मैथिल के लेल ई मैथिलीक पहिल मनोरंजन चैनल होएत. लाइन मे किछ आओर चैनल अछि मुदा किछ एहन पेंच... कारण अछि जेहि सं ओ ऑन एयर नहि भS रहल अछि. सौभाग्य मिथिलाक तैयारी अखन जोर-शोर सं चलि रहल अछि. चैनल के काज देख रहल छथिन्ह प्रफुल्ल कुमार मिश्रजी. प्रफुल्लजी करीब 14 साल सं टीवी सं जुड़ल छथिन्ह. आओर सौभाग्य मिथिला के धरातल पर लाबय लेल दिन-राति एक कएने छथिन्ह.
प्रफुल्ल जीक संग चैनल सं कइटा आओर अनुभवी लोक सभ जुड़ल छथिन्ह जे मिथिला... मैथिल सभ्यता... संस्कृति आओर साहित्य के लोक के बीच पहुंचाबय लेल प्रयासरत छथिन्ह. प्रिंट पत्रकारिता आओर रंगमंच सं जुड़ल कुमार शैलेन्द्र जी चैनल के प्रोग्रामिंग देख रहल छथिन्ह. उम्मीद करबाक चाही जे ओ नीक-नीक कार्यक्रम लsक अएताह. कईबेर हुनकर नाटक देखय के मौका मिलल अछि. नीक काज करय छथिन्ह.
सौभाग्य मिथिला पर भोर मे 6 बजे सं लs क राति साढ़े दस बजे धरि अहां के नबका-नबका कार्यक्रम देखायल जाएत. राति मे अहां दिनका किछ नीक कार्यक्रम के फेर से देख सकैत छी. कार्यक्रम के शुरूआत 5:55 पर पराति.. पतरा सं होएत. भोरक कार्यक्रम मे अहां भक्तिरस सं डूबल गीतक कार्यक्रम ‘फूलडालि’ ...’मैथिली मज़ा’... आधुनिक मैथिली गीतक कार्यक्रम ‘खटमिट्ठी’... प्रेमगीतक कार्यक्रम ‘सिंगरहार’... विद्यापतिक गीतक कार्यक्रम ‘भनहि विद्यापति’ आओर सभ तरहक मैथिली गीतक कार्यक्रम ‘रमन-चमन’ देखि सकय छी. सांझ मे मैथिली एलबमक गीत वाला कार्यक्रम होएत ‘मैथिली मिक्स मसाला’. सौभाग्य मिथिला ओना त अछि मैथिली चैनल मुदा एहि पर शुरू मे एक घंटाक भोजपुरी कार्यक्रम ‘भोजपुरी मिक्स मसाला’ सेहो होएत. किछ दिन के बाद मगही मे कार्यक्रम शुरू करय के सेहो विचार छनि. चैनल मे चंदा झाजीक रामायण... मैथिली गीतनाद आओर कइटा दोसर कार्यक्रम पर काज चलि रहल अछि. शैलेन्द्र जीक एकटा हंसी वाला कार्यक्रम ‘डियर भावज’ सेहो रहत. किछ दिन बाद ‘अंग्रेजी कका’... ‘सास-पुतोहु’ ओर ‘अटकन-भटकन’ नामक कार्यक्रम देखय लेल मिलत.
एकटा नबका प्रयोग ई रहत जे अहांके सांझ के कार्यक्रम मे गाम-घर मे जे महिला सभ गीत गाबय छथिन्ह बिना कोनो बैकग्राउंड म्यूजिक के... सेहो सुनय लेल मिलत ‘गीतनाद’ मे. एकरे संग ‘महेशवाणी’... ‘जय अंबेगौरी’ आओर गामघरक ‘कीर्तन’ सेहो देखय-सुनय लेल मिलत.
सौभाग्य मिथिला के अखन किछ परेशानी के सेहो सामना करय पड़ि रहल अछि. चैनल आबि जाएत मुदा कतहुं दिखबे नहिं करत त कि फायदा. केबल आओर डिश पर वितरण मे फच्चर फंसि रहल छनि. केबल आओर डिश वाला किछ बेसिए पाई मांगि रहल छनि. चैनल के खर्च के एकटा बड़का हिस्सा त डिस्ट्रीब्यूशन पर चलि जाएत अछि. एकरा सुलझाबय लेल सेहो प्रयास भs रहल अछि. ओना प्रफुल्लजी केबल वाला के सेट टॉप बॉक्स फ्री देबय लेल तैयार छथिन्ह. अहां सभ के सेहो चैनल देखय लेल अपन-अपन केबल ऑपरेटर पर चैनल देखाबय लेल दबाव बनाबय पड़त. जेहि सं कि अपन गाम –घर- टोल सं हेलो मिथिला जकां जुड़ल रहि.
किछ शिकायत सेहो आएल अछि जे चैनल के अधिकारी सभ मिथिलाक नाम पर लोक सं मुफ्त मे काज कराबय चाहैत छथिन्ह. आखिर अपन भाषा-गाम-घर-टोल सं प्रेम के मतलब ई नहि अछि जे अहां हुनका सं बेगारी कराबी. मुदा एहि बारे मे जखन शैलेन्द्रजी सं बात भेल त ओ एहि सं साफ इनकार कएलखिन्ह. हुनकर कहनाय छलन्हि जे इंडस्ट्री के मुताबिक ओ सभ के पेमेंट कs रहल छथिन्ह. हां ई बात सच अछि जे ओ गीत-संगीत सं जुड़ल लोक के सिर्फ टोकन मनी दs रहल छथिन्ह. आबय-जाय के खर्च द रहल छथिन्ह. किएक त हुनका सेहो चैनल के मार्फत अपन प्रचार मिलतन्हि. लोक के बीच हुनका पहुंचय के मौका मिलतन्हि. ओना एकटा गप त अछि जे कोनो नीक काज शुरू भेलाह पर दस तरहक बात सेहो उड़ैत अछि. भS सकैत अछि किछ लोक खोंच लगाबय लेल ई हल्ला उड़ाबैत होएथिन्ह. जे होय हमरा सभ के त सौभाग्य मिथिलाक इंतजार अछि. चैनल के किछ नीक लोक के सेहो जरूरत छनि . अगर अहां मैथिली मे काज करय चाहैत छी त सम्पर्क के पता अछि-
सौभाग्य मिथिला
ए-6/1, मायापुरी फेज -1
नई दिल्ली-110064
फोन- +91-99905-94444.


text:
दिल्ली,मिथिला मिरर-मनीष झा बौआभाइः २५ जून २०१७ (रविदिन) दिल्लीक राष्ट्रीय नाट्य विद्यालयक सम्मुख सभागारमे संस्कृति मंत्रालय भारत सरकार द्वारा आयोजित एवं मैलोरंग रेपर्टरी द्वारा प्रस्तुत नाटक धूर्तसमागम सफलतापूर्वक संपन्न भेल. तेरहम शताब्दीमे लिखल गेल एहि नाटक (प्रहसन) केर मूल रचनाकार कवि शेखराचार्य ज्योतिरीश्वर ठाकुर छलाह जे तत्कालीन मिथिलाक कर्नाटवंशीय राजा हरदेव सिंहक शासनकालमे एहि नाटकक रचना केने छलाह . भारतीय साहित्यक इतिहासमे ई पहिल एहेन नाटक अछि जे लिखित साक्ष्यकें रूपमे प्राप्त होइत अछि . एहि तरहें गद्य विधाक प्रथम सर्जकक रूपमे कवि ज्योतिरीश्वरक मैथिल हएब हमरा लोकनिकें गर्वानुभूति करबैछ. एहि नाटकक कथावस्तुक केन्द्रमे एहेन विषय राखल गेल अछि जकर मंचन देखला उत्तर आजुक वर्तमान परिस्थितिमे सेहो समसामयिकताक बोध करबैछ. धूर्तक प्रवेश समाजमे सभदिना व्याप्त रहल अछि आ ओएह प्रसंगकें एहि नाटकक माध्यमें देखाओल गेल अछि. कामपिपासु ओ पाखंडी गुरु-शिष्यक कामवासनाकें उजागर करैत एहि कथामे एक वेश्याक प्रति हिनका लोकनिक कामान्धता ओ ओकर प्राप्ति हेतु गुरु-शिष्य मध्य भेल कलह केर निपटारा हेतु न्याय केनिहार न्यायाधीश द्वारा स्वयं धूर्तइ क’ हिनका लोकनि स’ छीनि ओतय स’ बैलाए देल जाइ छनि. एहि तरहें सभस’ पैघ धूर्त न्याय देनिहारे साबित होइत अछि. एहिमे डेग-डेग पर समाजक धूर्त लोकक प्रभावक चर्चा ओ प्रसंग अछि आ इएह मूल कारण अछि जे एकर नाम धूर्तसमागम अछि.
पाँच गोट कोरस एवं सहयोगी अभिनेता (नितीश कुमार झा,निखिल कुमार,विवेक कुमार,केशव कुमार,रौशन कुमार) क प्रवेशक संग प्रारम्भ भेल नाटकमे हिनका लोकनिक मूक एवं सांकेतिक अभिनय समाजक धूर्त वर्ग आ ओकर छल-छलावा बला स्वभावकें उद्घाटित करैत अछि. नाटकक सूत्रधार नट (रमण कुमार) एवं नटी (पूजा प्रियदर्शनी) द्वारा नाटकक रचनाकार,रचनाकाल,प्रदर्शनकाल ओ समाजक तत्कालीन स्थितिक चरित्र चित्रण कें रेखांकित करबाक क्रममे एक दोसराक संग तालमेल बैसेबामे फिट छलाह आ ई दुन्नू गोटे अपना-अपना चरित्र संग न्याय करैत बूझि परलाह. मंचनक प्रारम्भ ओ मध्यमे गीत-नृत्यक सेहो अद्भुत सामंजस देखबामे आएल. संवाद प्रस्तुतिमे बाबा विश्वनाथ (मुकेश झा) ओ हुनक शिष्य बंगट लाल (जितेन्द्र कुमार) प्रेक्षककें कखनो पेट पकड़ि क’ त’ कखनो ठहक्का लगा-लगा हँसबा लेल निरंतर बाध्य करैत रहलाह आ नाटकक पूर्ण रोचकता बना रखलनि.
जितेन्द्र कुमार एहि सं पूर्व मैलोरंग द्वारा आयोजित नाटक “जल डमरू बाजय”मे भुखला के चरित्रमे अपन दमदार अभिनय स’ प्रेक्षक लोकनिक पसीनक अभिनेता बनि गेल रहथि मुदा वर्तमानमे मुम्बई प्रवासक कारणें दीर्घ अन्तरालक पश्चात दिल्ली ओ मैलोरंगक एहि मंच पर एक बेर फेर स’ आर बेसी निस्सन अभिनयक संग प्रस्तुत भेलाह अछि. मुकेश झा (मैलोरंग रंगमंडल प्रमुख) विभिन्न नाटकमे मुख्य अभिनेताकें रूपमे निरंतर सोझा अबैत रहलाह अछि तैं स्वाभाविक अछि जे हिनका स’ आब बेसीक अपेक्षा कएल जाइत अछि. अमली,देह पर कोठी खसा दिय’,एकादशी आदि नाटकक माध्यमें एक मांजल निर्देशकक रूपमे सेहो सफल रहलाह अछि मुदा एक अभिनेता केर रूपमे महेन्द्र मलंगिया लिखित नाटक “ओरिजनल काम” मे कम्पनी केर चरित्र अभिनयक बहुत दिनक बाद हिनक मूल अभिनय प्रतिभा एहि नाटकक माध्यमे सोझा आएल जाहिमे ई पूर्ण समर्पित नजरि एलाह कारण हिनक जे चरित्र छल से एक कामुक ओ पाखंडीक छल आ से चरित्र समूचा नाटकमे परिलक्षित होइत रहल. एक कंजूस धन्नासेठ ठाकुर (संतोष कुमार) हिनको एक धूर्तक रूपमे देखाओल गेल जे नाना प्रकारक बहन्नाबाजी क’ एको आना खर्च हेबा स’ कन्नी कटैत रहैत छथि. साधु-सन्यासी होथि वा दास-सेवक कोनो दान पुण्य स’ अपनाकें बंचेबाक जोगारमे लागल रहैत छथि. संतोष कुमार अपन अभिनय वैशिष्ट्यता हेतु जानल जाइत छथि. एक छोटे सन भूमिका रहितो अपन भाव-भंगिमा ओ संवाद अदायगी स’ प्रेक्षकक प्रसंशा बटोरबामे अहू बेर सफल रहला.
एहि नाटकमे दू गोट महिलाक मुख्य भूमिका अछि जाहिमे सुरतप्रिया (मनीषा झा) मास-मास भरिक व्रत रखैत ब्राह्मण भोजन करा जतय पुण्य अर्जित करय चाहैत छथि ओत्तहि हुनक कामातुर पिपासा कामदेवक आलिंगन हेतु आतुर सेहो देखल जाइत अछि.
एहि ठाम रचनाकारक एक साहस त’ स्पष्ट रूप स’ देखल जा सकैत अछि जे सुरतप्रिया जाहि प्रकारे कामातुर छथि ओ धर्मक अढमे पाखंडकें सेहो उजागर करैत अछि. मनीषाक संवाद ओ मुद्रा मध्य कने आर सामंजस बैसेबाक गुँजाइश देखना जाइत छल, तथापि अपन चरित्रमे उतरबाक सफल प्रयास केली. दोसर महिला पात्रक रूपमे अनंगसेना (सोनिया झा) अपन रूप सौन्दर्य स’ कामसम्मोहित पुरुष वर्गक उपभोगक वस्तु बनल नगर भरि चर्चित छथि. सोनिया अपन चरित्र संग न्याय केली हिनक भाव-भंगिमा ओ नृत्य नीक छल मुदा संवाद प्रस्तुतिमे कने आर आत्मविश्वासक आवश्यकता बुझना जाइत छल. प्रसंग छल असज्जाति मिश्रक शिष्य बन्धुवंचक द्वारा जोर-जबर्दस्तीक क्रममे ओकरा झटकबाक संग जे प्रतिक्रिया छल से ताहि ठाम हुनक ओ क्रोध एवं संवादक प्रवाह खुलिक’ सोझा एबामे असमर्थ रहल. सोनिया आब मैथिली रंगमंच,धारावाहिक ओ सिनेमाक एक सक्रिय महिला रंगकर्मी छथि तैं हुनका स’ एतबा अपेक्षित.
गुरु-शिष्य दुन्नूक मध्य फसाद अनंगसेनाक प्राप्तिक लेल होइत अछि आ मामिला ओझराइत देखि स्वयं अनंगसेनाक सलाह पर असज्जाति मिश्र (ऋतुराज) ओ हुनक शिष्य बन्धुवंचक (मनोज पाण्डेय) केर सोझा न्याय हेतु प्रस्तुत होइत छथि. एहि ठाम गुरु-शिष्य दुन्नू पर न्यायदाता ओ हुनक शिष्यक धूर्तइ भारी पड़ि जाइत अछि आ अनंगसेना पर कब्जा क’ हिनका लोकनिकें ओतय स’ बैला देल जाइत छनि. मनोज पाण्डेय अपन चरित्र निमाहमाक एक नीक प्रयास केलनि आ पूर्वक अभिनय स’ बड्ड बेसी सुधार देखबामे आएल अछि. ऋतुराजक अभिनयमे आर सुधारक गुँजाइश जेनाकि प्रेक्षक संग कने तालमेल बैसेबाक प्रयास कएल जा सकैत छल. प्रेक्षक संग तालमेल बैसेबामे मुकेश झा,जितेन्द्र कुमार,संतोष कुमार,सोनिया झा आ मनोज पाण्डेयक भूमिका नीक रहल जकर अनुसरण ऋतुराज द्वारा कएल जा सकैत छल,तथापि देल गेल भूमिकाक निर्वाह नीक स’ कएलनि. ओना मैलोरंगमे प्रवेश केनिहार नव कलाकार लोकनिकें एहि सम्बन्धमे कतेको बेर टोकलियनि अछि आ से अपेक्षानुसार आगाँ सुधार देखबामे आएल अछि मुदा इएह अपेक्षा प्रदर्शित होमय बला नाटकक मुख्य निर्देशक ओ सहायक निर्देशक लोकनि स’ सेहो अछि.
उक्त नाटकक जतबा चरित्रक चयन ओ प्रस्तुति छल से उपयुक्त छल जेकि प्रकाश झाक निर्देशन ओ श्याम सहनीक सहायक निर्देशनकें स्वप्रमाणित करैत छल. मूल सम्वादमे प्रयुक्त क्लिष्ट शब्दकें वर्तमान प्रेक्षकक अनुसारे किछु हल्लुक शब्दमे परिवर्तित क’ ओकरा बोधगम्य बनेबाक प्रयास सेहो नाटकक एक रोचक बिन्दु छल. आलेख प्रस्तुति एवं निर्देशन हेतु बधाइ केर पात्र छथि मैलोरंगक निदेशक ओ वरिष्ठ रंगकर्मी डॉ. प्रकाश झा. संगीत परिकल्पना ओ वाद्य-वादनमे राजेश पाठक,अनिल मिश्रा ओ दीपक ठाकुर उपयोगी सिद्ध भेलाह. मैलोरंग प्रस्तुत अन्यान्य नाटकक गायनमे राजीव रंजन (रॉकस्टार) केर सुनैत रहला स’ हुनक रंगमंचीय पार्श्व गायनक सुगंध पुनः ओहिना भेटल जे अपेक्षित छल. एहि बेर मैलोरंगक मंच स’ एक अद्भुत गायकी प्रतिभाकें लगीच स’ देखबाक ओ चिन्हबाक अवसर भेटल,पहिने त’ विश्वास करब मोसकिल छल जे ई स्वर लाइव गायकीक अछि,मुदा हुनका जखन मंच पर परिचय हेतु आमंत्रित कएल गेल त’ अवाक रहि गेल रही. गायनमे पूर्ण शास्त्रीय पुट ओ मृदु स्वरक मलिकाइन सुष्मिता झा केर पार्श्व गायकी स’ समस्त प्रेक्षक मुग्ध भ’ गेल रहथि.
मैलोरंगे केर बहन्ने सही मैथिली मंच पर अपनेंक स्वागत अछि सुष्मिता जी. एहिठाम एक बात स्पष्ट करब आवश्यक अछि जे मैथिली कला- संगीतमे स्वर साधना वा अभिनय साधना स’ मंच पर मैथिलानी केर भूमिका सभ दिने स’ पुरुषक अपेक्षामे कम रहल अछि आ ताहि मिथककें तोड़बाक प्रयास करैत मैलोरंग एत्तेक महिला रंगकर्मीकें सक्रिय क’ लेने अछि जे रंगमंच वास्ते सदति अपन समर्पणताक परिचय देइत रहलीह अछि आ एहिमे स’ आब त’ किछु निर्देशन केर जिम्मा सेहो सम्हारबा लए सोझा एलीह अछि. वस्त्र विन्यास,ध्वनि,साज-सज्जा,प्रकाश,मंच परिकल्पना आदि सेहो ततबे सुन्नर. द्विदिवसीय आयोजनक क्रमशः चारि शोमे उपस्थित प्रेक्षक ओ रंगप्रसंशकक प्रमाण इएह छल जे बहुत गोटेकें ठाढ़ भ’ क’ वा निच्चामे बैसि देखबा लेल बाध्य होमय पड़लनि. अनेकानेक दृष्टिकोण स’ ऐतिहासिक महत्त्वक एहि नाटकक मंचन सफल रहल. मंचक प्रारंभिक सञ्चालन ओ समापनक घोषणा दीपक यात्री केलनि.
मैलोरंग द्वारा रंगकर्ममे सक्रिय युवा रंगकर्मीकें प्रोत्साहन हेतु श्रीकान्त मंडल पुरस्कार आ वरिष्ठ साहित्य-संस्कृतिकर्मी कें जीवन भरिक उपलब्धि हेतु ज्योतिरीश्वर सम्मान स’ सम्मानित कएल जाइत रहल अछि. बर्ख २०१६ केर श्रीकान्त मंडल पुरस्कार प्रसिद्ध युवा रंगकर्मी अमरजीत रायकें प्रदान कएल गेल आ ज्योतिरीश्वर सम्मान हेतु पं. गोविन्द झाक नामक घोषणा कएल गेल अछि. पं. गोविन्द झा ९६ बरखक उमेरमे लेखनीमे सक्रिय छथि मुदा अतिवृद्ध हेबाक कारणें पटना स’ एबामे शारीरिक रूपे असमर्थ छथि आ मैलोरंगक समूह ई निर्णय लेलक अछि जे एक शिष्ट मंडल द्वारा हुनका ई सम्मान हुनक पटना आवास पर जाय हस्तगत कएल जाएत. ज्योतिरीश्वर कृत धूर्तसमागम ओ ज्योतिरीश्वर सम्मान-२०१६ केर घोषणाक संग कार्यक्रम सफलतापूर्वक संपन्न भेल.


text:
कलकत्ता. रिषड़ा स्थित मिथिला नव चेतना समितिक चारिम वार्षिकोत्सवक अवसर पर 17 मार्च 2013 (रविदिन) 4 बजे रिषड़ा स्थित रबीन्द्र भवन मे प्रतिभा संवर्धन कार्यक्रम आयोजित कयल गेल अछि जाहिमे मेधाबी छात्र -छात्राकें हुनक उत्कृष्ट शैक्षणिक उपलब्धि पर पुरस्कृत आ प्रोत्साहित कयल जायत. एहि सम्मान समारोहमे वयोवृद्ध मैथिल समाजसेवी किशोरीकान्त मिश्र आ वरिष्ठ साहित्यकार रामलोचन ठाकुरक उपस्थिती मे सम्मान समारोह सम्पन्न होयत. मैथिल उद्योगपति व शुभचिन्तक शारदानन्द झा कार्यक्रमक उद्घाटन एवं मिथिला नवचेतनाक वरिष्ठ सदस्य जयकुमार मिश्र अध्यक्षता करताह. भोगेन्द्र झा प्रधान वक्ताक रुपमे, युगल किशोर झा विशिष्ट अतिथिक रुपमे तथा युवा समाजसेवी एवं उद्योगपति जीबेन्द्र मिश्र प्रधान अतिथिक रुपमे उपस्थित रहताह. रंजीत कुमार झा एहि कार्यक्रमक संचालन करताह.
सम्मान समारोहक उपरान्त मिथिलाक पारम्परिक गीत आ विधि-व्यवहार पर आधारित सांस्कृतिक कार्यक्रम आयोजित होयत जाहिमे गीत-नादक संग भाव-नृत्यक प्रस्तुति होयत. (Report : भास्कर झा)
सम्मान समारोहक उपरान्त मिथिलाक पारम्परिक गीत आ विधि-व्यवहार पर आधारित सांस्कृतिक कार्यक्रम आयोजित होयत जाहिमे गीत-नादक संग भाव-नृत्यक प्रस्तुति होयत. (Report : भास्कर झा)
Tags: हालचाल


text:
घान्द्रुक
घान्द्रुक नेपालक पश्चिमाञ्चल विकास क्षेत्रक गण्डकी अञ्चल, कास्की जिलामे अवस्थित गाँउ विकास समिति छी । कास्की जिलाक उत्तरमे अन्नपूर्ण पदयात्रा मार्गमे परैवाला घान्द्रुक पर्यटकीय सुन्दर ठाम छी । एहि गाविसमे रहल ऐतिहासिक तथा धार्मिक पर्यटकीय स्थलसभ मेश्रमवराह, तौजीवराह, पोज नेबवराह, कोटडाँडा, गुम्बा, ङयोवराह ताल आदि रहल अछि तथा माछापुच्छ्रे बेस क्याम्प, अन्नपूर्ण बेस क्याम्प आदि प्राकृतिक पर्यटकीय स्थलसभ छी।[१]
सन्दर्भ सामाग्रीसभ[सम्पादन करी]
- ↑ "धार्मीक, ऐतिहासीक तथा पर्यटकीय स्थलसभ", कास्की जिला विकास समिति।
ई हो देखु[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
बिहार मे 534 ब्लॉक अछि. एहि हिसाब सं 534 ब्लॉक के सरकारी वेबसाइट बनत. एहि वेबसाइट पर सरकार के जतेक स्कीम...योजना चलि रहल अछि ओकर जानकारी लोक के देल जाएत.
सरकार के तरफ सं लोक सभ के कल्याण... सुविधा... विकास के
लेल जे काज कएल जा रहल अछि ओकर जानकारी देल जाएत.
चूंकि आब हर ब्लॉक के वेबसाइट होएत तं अहां अपन ब्लॉक ने चलय वाला स्कीम के जानकारी एहि पर तुंरत देखि सकय छी. कोन स्कीम मे कतेक पाइ देल गेल...कतेक खर्च भेल आ कतेक काज बाचल अछि.
वेबसाइट के इंटरएंक्टिव सेहो बनाएल जाएत. अहां एहि पर अपन शिकायत..फीडबैक सेहो द सकय छी.
एक बात ई सेहो तय अछि जे जखन एतेक वेबसाइट बनत तखन एहि सं जुड़ल लोक के रोजगार सेहो
मिलतन्हि. डाटा इंट्री...कंप्यूटर ऑपरेटर...वेब डेवलेपर...प्रोग्रामर सभ के सेहो काज मिलतन्हि. ई तं रोजगार लेल नीक अछि.
वेबसाइट पर सरकार के तरफ सं काज शुरू अछि. आईटी विभाग के लोक सभ जोर-शोर सं अपन काज करि रहल छथिन्ह. एक बेर ई काज पूरा भेल नहि कि फेर पंचायत स्तर पर वेबसाइट के इंतजार करय लेल तैयार रहुं.


text:
पटना। राज्य क कार्मिक आ प्रशासनिक विभाग अधिसूचना जारी करि 22 मार्च कए ‘बिहार दिवसÓ क मौका पर राज्यभरि क सबटा सरकारी कार्यालय आ विद्यालय मे विशेष अवकाश क घोषणा कैल गेल अछि।
दोसर दिस, राज्य क कला संस्कृति विभाग एहि साल पटना क अलावा देश क चारिटा पैघ शहर कोलकता, बेंगलुरू, दिल्ली आ मुंबई मे सेहो एहि मौका पर समारोह क आयोजन करबाक निर्णय लेलक अछि। विभाग क एकटा अधिकारी क मुताबिक एहि समारोह मे लोक कए बिहार क लोक संस्कृति देखबाक संग-संग लिट्टी-चोखा जइसन पारंपरिक व्यंजन क सेहो लुत्फ उठेबाक मौका भेटत। अधिकारी क कहब अछि जे ‘बिहार दिवस’ क अवसर पर पहिल बेर कोनो समारोह क आयोजन राज्य क बाहर कैल जा रहल अछि। किया जा रहा है। एहि दिन बिहारी अस्मिता कए अक्षुण रखबा क संदेश नव पीढ़ी कए देबा लेल राज्य क 22,000 प्राथमिक आ मध्य विद्यालय क संग-संग 3000 उच्च विद्यालय क छात्र-छात्रा कए विद्यालय मे सामूहिक रूप स शपथ दियाउल जाए।


text:
> एमवाइपी कयलक नियार ओ गोष्ठी
नव दिल्ली. मैथिली ओ अन्य भाषा केर अभद्र गीत पर रोक लगयबाक हेतु मैथिल यूथ परिषद् इंडियन कॉफ़ी हाउस मे 23 सितम्बर 2012 कें गोष्ठी कयलक, जकर अध्यक्षता मैथिली फिल्म निर्देशक मनोज झा कयलनि. गोष्ठी केर गतिविधि सं अवगत करबैत आनंद झा कार्यक्रमक शुरुआत कयलनि. आगामी दुर्गा पूजा मे अश्लील गीत पर रोक कोना लगायल जाय ताहि पर चर्चा भेल.
गोष्ठी मे अभद्र गीत पर रोक लगेबा पर दुर्गेश चन्द्र मिश्रा, सोनू मिश्रा, अनिल झा, रेनू मिश्रा, शुभनारायण झा, मयंक मिश्रा, कृपानंद झा, समरेन्द्र झा, अर्चना भारती, मनोज झा आदि लोकनि अपन विचार व्यक्त कयलनि. सभक कहब छलनि जे एहन सन गीत भनहि कनेक काल लेल नीक लगैत हो मुदा एहि सं संस्कृतिक क्षरण भ' रहल अछि. मैथिली मे अभद्र गीत केर प्रथा नहि अछि, मुदा भोजपुरी कें देखा देखी प्रयोग भेल अछि. एहि पर रोक लगबाक चाही. मैथिली सहित भोजपुरी गीत जाहि मे अभद्र शब्द प्रयुक्त भेल हो बैन करबाक चाही. गोष्ठी मे रामजी सिंह (अध्यक्ष बिहार प्रदेश पंचायती राज्य मंच, भाजपा) आ नीलम सहनी ( बिहार प्रदेश मंत्री, भाजपा) उपस्थित भ' अपन विचार प्रगट कयलनि. मैथिल यूथ परिषद् मे रेनू मिश्रा कें महिला प्रकोष्ठ केर अध्यक्ष बनाओल गेल.
अंत मे कुंज बिहारी टीमक ४ टा कलाकार दुर्घटना मे दिवंगत भेलाह, हुनका श्रद्धांजलि देइत मौन राखल गेल.
गोष्ठी मे अभद्र गीत पर रोक लगेबा पर दुर्गेश चन्द्र मिश्रा, सोनू मिश्रा, अनिल झा, रेनू मिश्रा, शुभनारायण झा, मयंक मिश्रा, कृपानंद झा, समरेन्द्र झा, अर्चना भारती, मनोज झा आदि लोकनि अपन विचार व्यक्त कयलनि. सभक कहब छलनि जे एहन सन गीत भनहि कनेक काल लेल नीक लगैत हो मुदा एहि सं संस्कृतिक क्षरण भ' रहल अछि. मैथिली मे अभद्र गीत केर प्रथा नहि अछि, मुदा भोजपुरी कें देखा देखी प्रयोग भेल अछि. एहि पर रोक लगबाक चाही. मैथिली सहित भोजपुरी गीत जाहि मे अभद्र शब्द प्रयुक्त भेल हो बैन करबाक चाही. गोष्ठी मे रामजी सिंह (अध्यक्ष बिहार प्रदेश पंचायती राज्य मंच, भाजपा) आ नीलम सहनी ( बिहार प्रदेश मंत्री, भाजपा) उपस्थित भ' अपन विचार प्रगट कयलनि. मैथिल यूथ परिषद् मे रेनू मिश्रा कें महिला प्रकोष्ठ केर अध्यक्ष बनाओल गेल.
अंत मे कुंज बिहारी टीमक ४ टा कलाकार दुर्घटना मे दिवंगत भेलाह, हुनका श्रद्धांजलि देइत मौन राखल गेल.
(Report/Photo: मिथिमीडिया ब्यूरो)
Tags: हालचाल


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 अप्रैल 2012
रूबी झाजिक गजल
बात जँ मोनक एकै दिन मेँ बता दैतौ तँ नीक छल
सताबै छी पल मे एकै बेर सतालैतौ तँ नीक छल
तीर अहाँक आँखि के गरैत रहय अछि सदिखन
एकै बेर मेँ बाण जँ करेज धसा दैतौ तँ नीक छल
हमर मोन उबडुबा रहल अछि अथाह सागर मेँ
अहाँ चितवन के सागर मेँ डुबा लैतौ तँ नीक छल
अहाँ त नित स्वप्न मेँ आबि- आबि सतबय छी हमरा
अपनो सपना मेँ कहियो जँ बजा लैतौ तँ नीक छल
परोछ मे सदिखन देखबय छी अद्भुत प्रेमलीला
प्रत्यक्ष मेँ आबि जँ करेजा सँ सटालैतौ तँ नीक छल
रुबी अहाँक कते कहती तोरि तोरि गाथा विरह के
दरस देब अहाँ कहिया जँ बता दैतौ तँ नीक छल
( वर्ण २०) रुबी झा


text:
बलुचिस्तान (पाकिस्तान)
बलुचिस्तान (उर्दू: بلوچستان) पाकिस्तानक पश्चिमी प्रान्त छी । बलुचिस्तान नामक क्षेत्र पैग अछी आर ई ईरान (सिस्तान व बलुचिस्तान प्रान्त) तथा अफगानिस्तानक सटल होमएवाला क्षेत्रमे छुटि गेल । एहि ठामके राजधानी क्वेटा छी । एहि ठामके लोकनिसभक प्रमुख भाषा बलुच वा बलुची क नाम सँ जानल जाईत अछी। १९४४ मे बलुचिस्तानक स्वतन्त्रताक विचार जनरल मनीक विचारमे आएल छल परन्तु सन् १९४७ मे ब्रिटिश इशारा पर एकरा पाकिस्तानमे शामिल करि लेल गेल । सन् १९७० के दशकमे एक बलूच राष्ट्रवादक उदय भेल जाहिमे बलुचिस्तानक पाकिस्तान सँ स्वतंत्र करवाक मांग उठल ।[२]
ई प्रदेश पाकिस्तान क सबसँ कम आबाद इलाकासभ मे से एक छी।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Pak population increased by 46.9% between 1998 and 2011", The Times of India, अन्तिम पहुँच २७ जनवरी २०१६।
- ↑ "Baluch nationalism, since its birth"।
बाह्य जडीसभ[सम्पादन करी]
बलुचिस्तानक सम्बन्धमे विकिपिडियाक भातृ योजनासभमे ताकी: